text:
Duminica 13 Dzèmber 2020 – Leture bìbliche
Duminica 13 Dzèmber 2020 – Tersa Duminica d’Advent
Leture bìbliche: Salm 126; Isaìa 61:1-4, 8-11; 1 Tessalonicèis 5:16-24; Gioann 1:6-8,19-28 con le vos ëd Pàul Castlin-a, March Moretti, Màssim Marietta, Anin Ferrero, Gianni Marietta.
La càusa dla gòj e dl’arconossensa për la vnùa dël Signor e Salvator Gesù Crist a arson-a ant le leture bìbliche ‘d costa tersa duminica d’Advent. As trata ‘d na gòj ch’a marlipen-a a peudo comprende coj ch’a l’han mai fàit l’esperiensa dl’euvra dël Crist an soa vita ‘d lor. Pura, sto-sì a l’é n’anvit a doverté ‘l cheur a la maravìja ch’a l’é manifestà ant ël Salm 126 ch’i androma a lese. A l’era la maravìa ch’a l’avìo coj ch’a l’ero restà a boca doverta quand ch’a l’avìo vëdù l’artorn, ant la tèra dla promëssa, dij deportà. A l’é na promëssa ‘d na consolassion génita e ‘d varision për l’euvra dël Salvator, parèj coma ch’a l’é testimonià da la professìa d’Isaìa 61. A l’é l’invit a fé nòstra l’euvra ‘d Col ch’a ‘rsan-a tut an nojàutri: ànima, spirit e còrp, coma a lo nunsia l’Epìstola. Cost-sì a l’é ‘l mëssagi ch’a ‘rson-a, a la fin ëd nòstre leture, dal profeta darié, Gioann Batista, ch’an parla ant la letura dl’evangelista Gioann. Sentoma anlora.
I. Salm 126
An cost Salm, l’autor a làuda Nosgnor, ch’a l’é fedel a Soe promësse, për le maravije che Chiel a l’ha fàit për sò pòpol an fasend-lo artoné ant la tèra ch’a l’avìo arseivùa an ardità. A-j smijava nen possìbil che cheicòsa parèj a podèissa capité, ma a l’é compisse pròpi coma a l’era stàit nunsià. Costa sì a l’é ‘l midém sens ëd maravija ch’a ciapa ‘l cristian quand ch’a vëdd rivé a la conversion a Gesù, ëd gent ch’as l’avìa mai pensasse. E a l’é ‘dcò la maravìja ‘d coj ch’a vëddo ‘l bon ésit ëd soe fatighe al sërvissi ‘d Nosgnor.
A në smijava nen vera ‘d vëdde j’esilià arportà da Nosgnor a Sìon. I j’ero pien d’alegrìa e i cantavo ‘d gòj. J’àutre nassion a disìo: “Che grande còse ch’a l’ha fàit për lor Nosgnor!”. Sensa dubi Nosgnor a l’ha fàit ëd còse maravijose për noi. I j’ero beà! Òh Nosgnor, fane torna vëdde la prosperità ‘d Sìon parèj ëd l’eva dij torent ch’a torna a dé vita al desert. Coj ch’a pioro për la fatiga ch’a fan për travajé la tèra, al mësson a crijeran ëd gòj. Coj ch’a pioro an portand ël sach ëd la smens për sëmné, a l’é sicur ch’a canteran ëd gòj quand ch’a ‘torneran an portand le gerbe dël forment.
II. Isaìa 61:1-4, 8-11
Coste antiche paròle dël profeta Isaìa a vëddo an prospetiva stòrica l’euvra dël Mëssìa coma col ch’a salva, lìbera, variss e consòla. La vnùa dël Mëssìa ant la përson-a e l’euvra ‘d Gesù Crist, a l’ha realisà costa professìa. Chiel a porterà a compiment l’euvra ch’a l’ha comensà a fé, an soa sconda vnùa. Sò pòpol a peul, ancheuj e ancora doman, laudé Nosgor con le paròle gioiose ch’a ven-o a la fin ëd cost test-sì.
“Lë Spirit dël sovran Signor a l’é an mi, përchè Nosgnor a l’ha sernume. A l’ha dame la comission ëd porté la bon-a neuva ai pòver, ëd giuté coj ch’a l’han ël cheur crasà, ëd proclamé la liberassion dij përzoné e ch’a vëdran torna la lus coj ch’a son an caden-e; ëd proclamé l’ann ëd grassia ‘d Nosgnor, ël di che nòstr Dé a farà giustissia, e ‘d consolé tùit coj ch’a son sagrinà. A tuti coj ch’a porto ‘l deul për Sion chiel a-j darà na coron-a an leu ‘d sënner, ël përfum ëd la festa an leu dël pior dël deul, ëd ròbe sfarsose an leu dël dëscorament. Ant la giustissia ch’a ‘rseivran, lor a saran coma ‘l grand rol che ‘l Signor a l’ha piantà për arvelé Sò splendrior. […] Përchè mi, ël Signor, i dago ‘n grand valor a la giustissia e i l’hai ‘n ghignon l’ingiustissia e la rapin-a. I arcompenserai mè pòpol përchè i son fedel. I farai con lor un pat ch’a dura për sèmper. Ij sò dissendent a saran famos an tra le nassion, ij sò fieuj an tra ij pòpoj. Tuti coj ch’a-j vëdran a arconosseran che ‘l Signor a l’ha benedije. I sarai pien ëd goj për Nosgnor, mè Dé, përché Chiel a l’ha ‘rvestime con la vestimenta dla salvëssa e festonà con ël mantel ëd la giustissia. I smijo a në spos con soa vestimenta ‘d nòsse, i smijo a na sposa ch’a porta sòa giòja. Nosgnor Dé a mostrerà soa giustissia a le nassion dël mond. Tuti a lo laudran! Soa giustissia a sarà coma ‘n giardin ant ël temp ëd le fior con ëd piante ch’a chërso daspërtut!”.
III. I Tessalonicèis 5:16-24
Ai cristian ëd Tessalònica, che con anvìa a spetavo l’artorn dël Crist, ch’a lo chërdìo vzin a rivé, l’Apostol a parla dla necessità ‘d na condòta ispirà a santità ‘d vita: ëd dventé na testimoniansa viva dël caràter midem dël Signor ch’a spetavo. An costa epìstola, l’Apòstol a dà l’arvelassion ëd coma ch’a sarìo stàit ij dì darié ëd cost mond mars e condanà a la përdission, ma, ant l’istess temp, a mostra cole ch’a deuv esse, an minca na circostansa, le carateristiche moraj dël cristian, cole ch’a l’han ëdcò da esse le nòstre.
Sie sèmper alégher. Preghé sèmper. Rendé grassie për ògni cosa, përché sossì a l’é lòn che Nosgnor a veul ch’ i fase an Gesù Crist. Stenze nen lë Spìrit. Meprisé nen le professìe. Buté ògni còsa sota esam e pijene lòn ch’a l’é bon. Sté lontan da minca fòrma ‘d mal. Ora, che ‘l Dé dla pas av renda dël tut sant e ch’a fassa che tut vòst ëspìrit, l’ànima e ‘l còrp, a sio conservà sensa colpa për l’artorn ëd Nosgnor Gesù Crist. Col ch’av ciama a l’é fedel e ‘d sicur a lo farà
IV. Gioann 1:6-8,19-28
Costa porsion dl’evangeli scond Gioann a presenta la përson-a e ‘l mëssagi ‘d Gioann Batista, el precursor dël Crist, l’ùltim dij profeta. Gioann a l’é ‘l testimòni che, dëstornand l’atension da chiel midem, a mostra la përson-a e l’euvra dël Salvator e Ciàir ëd cost mond. Gioann Batista a resta ‘ncora ‘l model, l’esempi, ed coj ch’a séguito ancheuj a nunsié al mond ch’a lo conòss nen ël mëssagi dl’Evangel.
A l’é vnuje n’òm, mandà da Nosgnor. As ciamava Gioann. A l’é vnuit për fé da testimòni, për rende testimoniansa a la lus, parèj che tuti a chërdèisso për sò mojen. A l’era nen chiel la lus, ma a l’é vnuit mach për rende testimoniansa a la lus. […] Costa-sì a l’é la testimoniansa che Gioann a l’ha dàit quand che ij cap dij Giudé a l’avìo mandaje ij sacerdòt e ij levita da Gerusalem për anteroghelo. A l’han ciamaje: “Ti, chi it ses-to?”. Chiel a l’ha rësponduje sensa reticense e a l’ha dìt ciair e net: “A l’é nen mi ch’i son ël Crist”. anlora a l’han ciamaje: “Chi it ses-to, donca? It ses-to Elìa?”, e a-j dis:”I lo son nen”. “It ses-to ‘l profeta?, e a l’ha rëspondù: “Nò!”. Anlora a l’han dije: “Chi it ses-to? Përchè i l’oma da deje na rispòsta a coj ch’a l’han mandane. Còsa dises-to ‘d ti medésim?”. Gioann a l’ha rësponduje: “I son la vos ëd col ch’a crija ant ël desert: ‘Spiané la strà ‘d Nosgnor’, coma a l’ha dilo Isaia ‘l profeta”. Ora, quaidun ëd coj ch’a j’ero stàit mandà da chiel a j’ero ‘d Farisé e a l’han ancora ciamaje: “Përchè, donca, bateses-to, s’ it ses nen ël Crist, nì Elia, nì ‘l Profeta?”. Gioann a l’ha rësponduje: “Mi i bateso mach con d’eva, ma a-i na i-é un bele sì ‘n mes a la gent ch’i conòsse nen. Combin che Sò ministeri a ven-a apress dël mè, i saria gnanca degn ëd dësgropeje le stache dle sàndole!”. Ste còse a son rivà a Betània, da l’àutra banda dël Giordan, andoa che Gioann a batesava”.
Orassion
Nosgnor! Dësvija Tò podèj, e con gran potensa ven an tra ‘d nojàutri; e, përchè i soma tant ambarassà da nòstri pëccà, che Toa generosa grassia an giuta lest e ch’an lìbera; për Gesù Crist, nòst Signor, che con Ti e con lë Spirit Sant sìa onor e glòria, ora e për sèmper. Amen.


c: text/html

text:
Premi Desertina 2017
Honur per sport e cultura
(anr/sr) Il venderdis sera ha la vischnaunca da Mustér surdau il Premi Desertina da renconuschientscha ad Aluis Hosang ed il Premi Desertina da promoziun alla gruppa da sault e moviment Movis. Ils premis ein vegni surdai a caschun dalla seduta constitutiva dil cussegl da vischnaunca da Mustér. Tenor la geraua Iris Lombris era il premi vegnius surdaus la davosa ga avon siat onns. Ella ei era presidenta dalla cumissiun
Premi Desertina ch’ella ha reactivau ensemen culs novs commembers Ursin Defuns e Hans Huonder. Ladinamein han convischins inoltrau propostas per surdar il premi da renconuschientscha e la nova cumissiun ha perschuadiu la suprastonza communala da gest surdar omisdus premis, numnadamein quel da renconuschientscha e quel da promoziun.
Premi Desertina per Aluis Hosang e Movis
Suenter ina pausa da siat onns ha la vischnaunca da Mustér puspei surdau ils premis Desertina
DA SUSI ROTHMUND / ANR
Cul Premi Desertina engrazia la vischnaunca da Mustér als honorai per lur engaschi a favur dalla cultura, dallas uniuns e dil sport. Il venderdis han Aluis Hosang e la gruppa da sault e moviment Movis astgau retscheiver quella distincziun. Avon siat onns era il Premi Desertina vegnius surdaus la davosa ga. La geraua Iris Lombris ch’ei era presidenta dalla cumissiun dil Premi Desertina ha ussa puspei reactivau la cumissiun. Ella vegn sustenida dils commembers Ursin Defuns e da Hans Huonder che era staus igl iniziant dil Premi Desertina. Strusch che la nova cumissiun ei stada eligida ha ella gia survegniu propostas da convischins per surdar il premi da renconuschientscha. Tenor Lombris ei la cumissiun sedecidida da gest surdar omisdus premis, numnadamein quel da renconuschientscha e quel da promoziun. La suprastonza communala seigi ida d’accord cun quei. Pils honorai dueigi il premi esser segn d’engraziament per lur grond e nunstunclenteivel engaschi ed era ina motivaziun da cuntinuar aunc ditg cun lur engaschi. Sco la geraua ha declarau detti ei en vischnaunca da Mustér aunc bia persunas meriteivlas ed ei vegnien perquei a cuntinuar culla surdada dil Premi Desertina. Aluis Hosang ei vegnius undraus cul Premi Desertina da renconuschientscha (dotaus cun 3000 francs) per ses merets sco dirigent dalla Societad da musica Mustér e sco dirigent dil Chor-baselgia S. Gions Mustér. La laudatio per il honorau ha Aldo Tuor teniu ed el ha desistiu da numnar tut las activitads da Hosang a favur dalla cultura, la gliesta fuss numnadamein stada memia liunga. Perquei ha el numnau mo entginas ed il publicum ha intervegniu che Hosang era ed ei aunc adina cantadur, musicant e dirigent da differentas formaziuns. Per entrar mo sin in punct culminont da sia activitad ha Tuor numnau la Fiasta federala da musica a Friboug. Leu haveva Hosang dirigiu la Societad da musica Breil-Dardin ed ei eran turnai a casa cugl emprem rang. Cun quella musica ha igl undrau lu era astgau sunar a Roma pil papa e silsuenter perfin discuorer enzacons plaids cun lez.
Promoziun dils Movis
Esther Hendry, l’inizianta dils Movis – ina gruppa da sault e moviment – ha astgau prender encunter il Premi da promoziun (dotaus cun 2000 francs). Quei ha ella saviu far el num da tut ils affons che ein ni ein stai enzacu part dils Movis ed era dallas menadras. Actualmein dumbra la gruppa 12 menadras e 120 persunas
giuvnas activas. «Igl engaschi dils Movis ei in fetg grond moviment en nossa vischnaunca», ha Ursin Defuns puntuau duront sia laudatio. Ils cuors da sault e moviment pils affons seigien in grond exempel da colligiar persunas e vischnauncas. Ils telefonins ed auters apparats vegnien mess dalla vart per saltar e semuentar ensemen.
«Mustér sto restar il center»
Ils premis Desertina ein vegni surdai il venderdis a caschun dalla seduta constitutiva dil cussegl da vischnaunca da Mustér, ina seduta festiva cun dabia plaids d’engraziament ed undraziuns dils anteriurs commembers dil cussegl e differentas cumissiuns. Christoph Berger ei vegnius eligius sco niev president dil cussegl da vischnaunca pil 2017 ed Armin Manetsch sco vicepresident. Sco vicepresident communal ei il gerau Iso Mazzetta vegnius eligius. En siu plaid ha il president communal, Robert Cajacob, denter auter puntuau che Mustér seigi in’attractiva vischnaunca che porschi fetg bia ad indigens e hosps. Ils davos onns seigi ei stau pusseivel da reducir marcantamein il deivet communal. «Ils proxims onns vegn quei buc ad esser pusseivel», ha Cajacob concediu. Per restar ina vischnaunca attractiva stoppi numnadamein vegnir fatg dabia investiziuns,
sco per exempel per sanar il center da sport, la serenera, differentas vias ed auter bia. In tema central dils proxims onns vegni la discussiun davart la fusiun cun differentas vischnauncas ad esser. Avon che decider enzatgei seigi ei denton aunc d’anflar rispostas sin dabia damondas. «Mustér ei da vegl enneu il center, la capitala dalla Cadi e sto restar era tier ina eventuala fusiun il center d’ina nova vischnaunca», ha Cajacob declarau. Sulet ils daners empermess dil cantun per ina fusiun astgien buc esser il motiv per ina decisiun alla sperta e forsa malponderada.
Premi Desertina 2010
Premi Desertina 2007
Honorau engaschi endinau e particular
Ils purtaders dil Premi Desertina 2007 senumnan Victor Durschei e la Ludoteca. El rom d'ina fiastetta cun cant e sault ha la vischnaunca undrau ina persuna meriteivla sin plirs secturs ed in'uniun che ha sviluppau ils davos diesch onns ina activitad extraordinaria.
Rodund 170 vischinas e vischins da Mustér ein s'entupai la dumengia suenter miezdi en halla Cons per assister alla surdada dil Premi Desertina 2007. Avon dus onns ei la distincziun da renconuschientscha vegnida surdada a pader Ambros Widmer ed avon in onn alla Societad da musica Mustér. Il premi da promoziun han il sportist Sergio Berger e la fundaziun "Tür auf - mo vinavon" retschiert. Il premi da renconuschientscha ei dotaus cun 3000 francs, quel da promoziun cun 2000 francs. Per la surdada 2007 ha la cumissiun dil Premi Desertina, consistenta da tschun dels, purschiu als presents in program cultural cun cant dils Acabellos e sault dalla gruppa d'affons Movis. Omisduas formaziuns han pudiu incantar e fascinar il publicum.
Gronda perseveronza
Ils Movis sut l'egida d'Esther Hendry han lu era gest procurau en lur presentaziun per la laudatio dil purtader dil premi da promoziun, l'uniun Ludoteca. A moda giugonta han ils affons presentau differents termagls e giugs. Quels ein lu era la cumpetenza dalla Ludoteca ch'ei vegnida fundada avon diesch onns. Igl emprem eis ella secasada en localitads veglias dalla Stampa Romontscha amiez il vitg. Suenter la sanaziun dil baghetg dalla halla Cons ha ella retschiert in grond e spazius local ella emprema alzada da quel. Il president communal Aldo Tuor ha saviu surdar il premi allas duas iniziantas e confundaturas dall'uniun, Monique Huonder e Madlen Deflorin. En in'intervista cun la moderatura dalla sera, Sonja Coray-Capaul, eis ei semussau, ch'il contonschiu ei buca vegniu da sesez. La realisaziun dalla Ludoteca ella fuorma actuala ei stada cumbinada cun bia lavur e perseveronza. "Igl ei stau in liung process. En quel havein nus giu bia sustegn, oravontut dalla vischnaunca da Mustér", di Monique Huonder. Il team dalla Ludoteca secumpona oz dad endisch dunnas, la purschida da termagls, giugs e films importa varga 1300 unitads. Enteifer l'uniun ha mintga commembra sia incumbensa. Onn per onn vegn la purschida adattada ed augmentada. Per il giubileum da 10 onns preveda la Ludoteca differentas acziuns specialas. Gest creaus ei era in niev prospect. Plidentadas arisguard il Premi Desertina manegia Madlen Deflorin: "Quel fa naturalmein bein e nus vesin, che nus essan sin la dretga via."
Engaschi sin plirs secturs
Las prestaziuns da Victor Durschei ein vegnidas undradas la dumengia cun ina biala laudatio da Simon Camartin. El decuors da quella ha el buca mo preligiu duas poesias dil purtader dil Premi Desertina 2007, mobein era accentuau siu grond engaschi sur biars onns e decennis. "La cumissiun ha valetau las prestaziuns da Victor Durschei per las pli dignas ed ei vegnida cun raschun alla conclusiun, ch'el seigi meriteivels d'obtener la distincziun", puntuescha Simon Camartin. Victor Durschei che cumplenescha en cuort ils 90, ei s'engaschaus e seprofilaus sin differents secturs. Suenter il seminari da scolast a Cuera eis el staus engaschaus sco magister a Mompé Medel e Segnas. Las vacanzas da stad passentava el per part ella redacziun dalla Gasetta Romontscha. 1954 eis el vegnius tscharnius sco cussegliader da clamada dil cantun per buca meins che 74 vischnauncas. Tenor Simon Camartin ha el cussegliau varga 10'000 giuvenils alla sava dalla scola ella veta professiunala. Siu engaschi sil sectur dalla cultura ei staus enorms. Aschia ha Victor Durschei dirigiu, sunau orgla, mussau da far teater, menau reschia da plirs dramas, ei staus engaschaus el cussegl da scola ed en autras organisaziuns ed instituziuns. El ei denton era staus igl iniziant dalla filiala dalla Landis e Gyr a Mustér, in'interpresa da gronda muntada economica. Activa ei denton era sia plema stada. Aschia ha el scret ina novella e ha publicau treis toms cun poesias. El ha scret numerus artechels e contribuziuns ella Gasetta Romontscha ed autras periodicas e publicaziuns. Per sias prestaziuns ha el retschiert 1994 il premi da cultura dalla CRR e 1995 il premi da renconuschientscha dil cantun Grischun. "Il Premi Desertina ei denton la cruna", di Simon Camartin. Victor Durschei, ch'ei adina staus attaschaus a siu vitg patern, ei selegraus dil premi: "Jeu sundel commuentaus da quella undrientscha nunmeriteivla." El ha engraziau a tut quellas e quels che han susteniu el.
Premi Desertina 2006
Societad da musica Mustér e "Tür auf - mo vinavon" retscheivan il Premi Desertina
La vischnaunca da Mustér ha undrau il venderdis sera la societad da musica e l'organisaziun "Tür auf - mo vinavon" cul Premi Desertina. La musica retscheiva il premi da renconuschientscha per sia gronda ed excellenta activitad culturala sur biebein 125 onns. Il premi da promoziun vegn surdaus a "Tür auf - mo vinavon" per siu engaschi sin differents secturs enteifer la vischnaunca e la regiun.
La cumissiun dil Premi Desertina che consista da Roger Tuor (president), Hans Huonder, Marcus Huonder, Sonja Coray Capaul e Martina Sialm ha fatg uonn per la secunda ga la tscharna dils retscheviders dil Premi Desertina. Igl onn vargau ha ella distinguiu en num dalla vischnaunca pader Ambros Widmer ed il sportist Sergio Berger. Uonn ei la cumissiun sedecidida per duas instituziuns e quei cun buns motivs. La surdada dils premis ei succedida entras il president communal Aldo Tuor. La fiasta ei vegnida embellida da pliras producziuns dalla societad da musica e dil Chor da dunnas Cantalegra, dirigius da Jacinta Jacomet.
Honur alla musica Che la Societad da musica Mustér ei vegnida tscharnida pil premi da renconuschientscha, ha bunas raschuns e plirs motivs pesonts. Quels ein vegni presentai il venderdis sera dil mistral cass Heinrich Huonder en ina extendida e detagliada laudatio. En quella ha el constatau, che la societad ha saviu festivar avon dus onns il giubileum da 125 onns. Da principi exista ella denton gia dapi igl onn 1844. Lu eis ella vegnida fundada sco "Societad de Blechmusica dalla vischnaunca de Mustér". La musica ha giu excellents temps e deplorablamein era fasas ordvart difficilas. Avon rodund 35 onns eis ella stada en in stan fetg critic. Sin iniziativa dil dirigent da lu, Meinrad Giger, ha ella puspei cattau la via dil success. Igl onn 1976 eis ella returnada cun bialas arbagias dalla Fiasta federala da musica a Bienna. Dapresent vegn la musica dirigida dil musicist indigen Richard Gadola e presidiada da Theres Burri. Dapi igl onn 1974 fuorma la gruppa dils tamburs ina part integrala dalla societad da musica. Iniziant da quella ei igl inspectur da scola Linus Maissen staus. Oz vegn quella gruppa - che ha saviu nudar grondius success sin plaun cantunal e naziunal - dirigida da Christian Berther. La musica dumbra dapresent 36 commembras e commembers, la gruppa dils tamburs 19. "La societad da musica ei aschidadir nossa carta da viseta, l'enzenna da nies vitg. Sia representaziun a caschun d'occasiuns festivas, a beinvegnis, tier processiuns e tils ei per vischnaunca e pleiv d'impurtonza eminenta ed indispensabla", di Heinrich Huonder. Ed el puntuescha: "L'incarica dalla musica instrumentala ei perquei gest en nies temps, signaus d'ina banalitad spirtala, eminentamein impurtonta e dumandada. Ella - la societad da musica - duei gidar a proteger la tradiziun culturala e medemamein esser aviarta per novas tendenzas che promovan il svilup." La presidenta Theres Burri ha engraziau alla vischnaunca per la honur. Il premi seigi ina biala remuneraziun per biaras e biars che seigien s'engaschai a favur dalla societad da mu ica.
Vasta activitad
Il secund Premi Desertina da renconuschientscha ei vegnius surdaus alla fundaziun "Tür auf - mo vinavon". Ella ei vegnida fundada avon rodund 15 onns da persunas dad omisduas confessiuns cun la finamira da crear pusseivladads da sentupada ella Cadi. "La finamira principala ei stada quella da coordinar ed organisar eveniments sil sectur socio-cultural, iniziar dialogs denter giuven e vegl, denter indigens e jasters, catolics e reformai e d'autras confessiuns", di Maria Keller che ha teniu la laudatio. Dapi l'entschatta ei ser Roland Just president dalla fundaziun. Aschia ha quella iniziau en quels 15 onns la lavur sil sectur dalla giuventetgna (SIGA) e las seras da film cun discussiuns (Arena). Cun ina gruppa da pliras persunas ha ella reactivau il kino a Mustér. Biars onns eis ella denton era sestentada per la vendita da products dil Tierz mund el Labirint el center dil vitg da Mustér. Quella stizun ch'ei vegnida menada quater onns da biaras e biars senza indemnisaziun, ha deplorablamein stuiu serrar las portas. "Tgi savess s'imaginar tgei cesura ch'ei fuss sch'ins strihass ils Camps Cadi", sedamonda Maria Keller. Mintg'onn van rodund 60 affons dalla socla primara el camp dils pigns e da quei da 40 el camp dils gronds per in'jamna en cumpignia. L'instituziun ha denton era fundau il Trialog, ina caschun da schar trer flad l'olma e da recuperar las forzas. Sco pli giuvna acziun sustegn ella la Fundaziun Mbara Ozioma en Nigeria. Cun donaziuns da differentas varts vegn luvrau cheu vid il provediment fundamental dils indigens, seigi vid scolas, spitex ni era provediment d'aua. Augusta Gadola che ha astgau retscheiver il premi sco representanta dalla fundaziun "Tür auf - mo vinavon", ha engraziau per la honur e sutlingiau igl engaschi endinau da ser Roland Just. Senza lez fussi bia buca realisau ni cuntinuau.

robotstxt: allowed

filter: keep


text:
Da Mario Pacchioli - Igl ei marvegl avon che di a San Verdi. Dottor Benino arva ils barcuns da sia combra e respira l’aria frestga da quella freida damaun da fevrer. Sco in ritual matutin salida el cun ina pintga reverenza la miraglia cotschna dalla casa bandunada vieifer sia finiastra. Siu egl scarsola dalla spunda giu e seschluetta tras las streglias dil vitg nua che tut schai aunc ruasseivlamein ella bratscha da Morfeo daferton che las aururs recameschan ladinamein en aur las tschemas dalla pezza. Cun ina certa tenerezia contempla Dottor Benino las casadas verdas che protegian dapi decennis lur habitonts dallas burascas dil temps, e buca senz’ina certa nostalgia munta si’egliada la senda che meina dil vitg entasi viers sia casa. Sco beinsavens sepusa el encunter il finistrel, siara ils egls e selai empalar dil nunstunclenteivel tschallatar dil dutg che nescha gest sut sia finiastra...
Avon biabein sissont’onns fuva Benedetto Benino arrivaus per l’emprema ga a San Verdi, auncallura sco giuven student da chemia. Ei fuva vegniu ad ureglia ad el che l’aua dil dutg da San Verdi gaudi in bien renum e che sias qualitads vivificontas, enconuschentas dalunsch e damaneivel, seigien nuncontestablas. Per sia pli emprema lavur da studi veva Benedetto lu decidiu da serender a San Verdi per analisar l’aua da quei dutg ton appreziau.
Ils pli vegls seregordan aunc bein dil giuvenaster che fuva arrivaus in cauld miezdi d’uost silla plazza fontauna. Siu pass fuva francs. Ses cavels ners sco la cotgla. E permiez sia cuppa-tgau paradava ina spartida alva, stergliada cun ina generusa purziun brigliantina che deva ina remarcabla tarlischur a quella bera nera. Schegie che ses calzers eran purlus ed isai revelava siu vestgiu ina fina derivonza. El maun seniester purtava il mat ina valischa da curom brin, en siu dretg teneva el ina brev, marcada cun in sigil dad in’instanza ufficiala. Cun in accent sicilian veva el dumandau schebein ins savessi menar el tier il cauvitg. Entgins dis pli tard veva la curella spluntau vid mintg’esch-casa ed aschia tut ch’enconuscheva igl ensenn dil giuven Sicilian che veva priu dimora ella casa d’albiert tier la Signora Maria Pia.
Grazia fitg a tut ils sponsurs da LATABLA:
Mintga damaun tschernev’ins el silla senda sur vitg muntond la via encunter la fontauna dil dutg, adina cun sia valischa brina enta maun. Sileu passentava el igl entir di fagend da tuttas sorts emprovas e controllas, handergiond cun bubrolas e fraclas e mischedond puorlas e liquids da tuttas colurs. Mava enzatgi sper el vi salidava el adina curteseivlamein. Mussava enzatgi interess per sia lavur deva el bugen plaid e fatg. Aschia fuva igl amureivel giuven beinprest stimaus da tuts, e sch’ins vess buca saviu auter, vess mintgin sincerau che Benedetto Benino seigi in convischin da San Verdi.
En in hedai era las jamnas vargadas. La lavur da studi era terminada ed il di da partenza arrivaus. Igl entir vitg fuva serimnaus sin plazza fontauna per prender cumiau. Las mummas devan pietigot a Benedetto il fegl, Ils babs serravan il maun a Benedetto il schiender, las giuvnas devan adia a Benedetto il carezau ed ils affons a Benedetto, lur frar grond. Avon ch’el semetti sin via, era el aunc inagada semenaus, veva exprimiu siu sentiment d’engrazieivladad ed empermess dad in bi di puspei turnar a San Verdi ! Cun quels plaids veva el priu la via sut il speis...
Plaunsiu arva Dottor Benino ils egls. Con ditg ch’el ha sventulau per sias regurdientschas entuorn sa el buca. El scrola il tgau, siara la finiastra e serenda giun cuschina nua ch’el vegn beneventaus da siu tgaun „Fidelio“ cun in empreneivel giappem. Dapi biars onns ei il Spinone Italiano siu fideivel cumpogn da viadi e - sche Dottor Benino concedess - ina dallas sulettas creatiras dallas qualas el sefida tschoccamein. Beinsavend tgei ch’il tahegiem da siu cumpogn da quater teplis munti, arva el la frestgera e pren neuadora in taglier cun si in brav ies, la davosa perdetga dil gigot dalla dumengia vargada. Cun tutta satisfacziun rui il tgaun vid siu ies daferton che Dottor Benino metta sia ceffetiera sin platta. Cheu splunta ei vid igl esch-casa! (la cuntinuaziun suonda)
Text e fotografia: Mario Pacchioli
Follow us:
-
5 bels nums dad umens Da Silvana Derungs (DRG) – La lingua rumantscha è ritga. Quai savain nus. E che nums rumantschs èn bels, quai…18 d'avust 2021307 giadas
-
5 giadas sport tranter las lingias Da Silvana Derungs (DRG) – La lingua rumantscha è ritga. E ritga cun opziuns per sa mover è era la…21 da fanadur 2021431 giadas
-
5 bels pajais Da Silvana Derungs (DRG) – La lingua rumantscha è ritga. Anc adina, era stgars trais onns suenter l’emprima publicaziun da…16 da zercladur 2021501 giadas
-
5 giadas in chau ed ina cua Da Silvana Derungs (DRG) – La lingua rumantscha è ritga. Era durant la primavaira en ils puzs, nua ch’i bricl’e…19 da matg 2021684 giadas


text:
Priejes dl penzin tl Sudtirol
Pra la ZCS vëniel ite for plu lamentanzes pervia di priejes auc dl penzin. N aspieta bele giut che l vënie fat vel’ sforz per valivé ora la defrënzies danter i priejes dl penzin tl’Europa, miurà la nfurmazions sun i priejes dl penzin y raziunalisà la chëutes y la rë dla stazions dal penzin. Semea che l ie ëura de tò pruvedimënc almanco a livel local.
Tl cheder dl urdenamënt provinziel dl cumerz pudëssen fé valëi la ublianza per stazions dal penzin de comuniché si priejes dl penzin a na banca dac zentrela (che pudëssa avëi si sënta pra l’ASTAT). A chësta moda pudëssen ti pité ai/ala cunsumadëures de Südtirol la puscibltà de cunfrunté i priejes dl penzin atuei tl internet o tres n’aplicazion sun l fonin. N’autra puscibltà pudëssa vester nce chëla de furné a na moda da sparanië penzin - cursc debant n chësc cont pudëssa unì pitei tl zënter per la segurëza dl furné „safety park“ che n pudëssa finanzië cun i majeri davanies da pert dl Assessorat per la Finanzes tres la chëutes sun l penzin. Chësta prupostes ti à la ZCS purtà dant te na lëtra davierta al assessëur Widman, te chëla che l ie nce unit damandà de njinië ite na mëisa turonda sun chësta tematica.
Cancelazion debant dla ipoteches
Da jené dl 2011 valova: chi che ova finà de paië jù n mprëst ipotecher y che ulova cancelé la ipoteca relativa messova auzé ora l tacuin y paië danter 700 y 800 euro per l’autenticazion dl notar.
Śën iel de bona nutizies per i/la cunsumadëures: l paragraf 6 dl articul 40-bis dla lege sun la unitarietà dla banches vëij danora che la pruzedura scemplificheda vënie aplicheda pra mprësć y finanziamënc, nce nia fundieres, cunzedui da banches y ntermedieres finanzieres o nce da istituc de previdënza ai dependënc o scric ite, y che duta chësta ipoteches posse unì canceledes debant.
Lectrisc: la defendura di cunsumadëures-familia ie tl pericul
Per l „marcià de majera defendura“ iel tla Talia l’Autorità per l’energia y l gas AEEG che determinea la cundizions cumerzieles minimes y l priesc garantì ai cunsumadëures-familia y ala pitla mprejes che ne à nia cris ora l marcià liede. Pra i tlienc dl marcià liede vëniel alincontra aplicà i priejes y la cundizions cumerzieles stabilides dai venditëures. Chisc cunsumadëures à coche sëula defendura la puscibltà de se retré tl „marcià defendù“, chësc uel dì tla cundizions economiches determinedes dal’AEEG. Te n decret legislatif iel śën udù danora che chëi/chëla cunsumadëures che à stlut jù n cuntrat sun l marcià liede ne possa nia plu jì de reviers al marcià defendù. Chësc reprejentea per i/la cunsumadëures-familia inò n iede l’abulizion de n mecanism de defendura. Ma chisc mecanisms de defendura ie de mpurtanza davia che na gran pert dla ufiertes dl marcià liede ie n media sëura la tarifes determinedes dal’ AEEG. La ZCS se damanda dal guviern che i mecanisms tl setor dla lectrisc vënie mantenii.
La prevenzion fej arbassé la spëises per l dutor di dënz
I cosć dl dutor di dënz possa scauscé dassënn la cassa de familia. Perchël à la ZCS nce metù n muvimënt l „compas dla tarifes“ - l servisc crià dala ZC njinià ite per l setor di dutores di dënz. La gran spëises, dantaldut chëles liedes ala proteses de dënz che ie suvënz scialdi cëres, possa unì schivedes dantaldut tres na prevenzion mireda. Chësta se stiza sun trëi seves. La prima: tò demez regulermënter la placa, ajache zënza placa ne se formel deguna caries y perchël schiven nce la paradontita. La segonda seva ie la manutenzion: i fluoric ndurësc y „concia“ la sëuraspersa demineraliseda di dënz. La terza seva ie sambën n’alimentazion sana che respetea nosc dënz.
Da cunsië per i mutons ie la sigilazion dla sfësses di dënz. La spersa sëuravia di massleres à sfësses o de pitli fussiei tlamei „fessures“. Pervia che l ie rie les neté cun l bëusc dai dënz se formel iló suvënz caries. Tres la sigilazion possen fé che chësc ne suzede nia. Chësc pruvedimënt ie dantaldut de utl pra dënz che resta. La miëura ufierta per chësc ntervënt ie aldò dla nrescida dla ZC ntëur ai 20 euro per dënt.
Assegurazion per l auto: dërt a n arat
For inò suzedel che i ufizies de cërta agenzies d’assegurazion ne uel nia ti fé avëi al cunsumadëura/ala cunsumadëura si arac n cont dla respunsabltà zevila per l auto scebën che la persones danejedes nen ebe la rejon (Regulamënt dl Ministere dl Svilup Economich y dl Ministere dla Giustizia n. 287 dl 9 de dezëmber 2008).
L decret ministeriel n. 191 di 29 d’utober 2008 vëij danora che l’assegurazion, l’assegurà sciche nce l danejà posse tò vijion y giapé tla mans la copia dl arat – bel unfat sce l se trata de n arat medich o tecnich. La ZC ie dla minonga che uniun y uniuna dassëssa pudëi se nuzé de chësc dërt, ajache l porta pro a plu trasparënza tl dejeujamënt di caji de dann.
Cuatier sotët coche scincunda
Sce l fova te na frabica n sotët nia abità valova nchin śën la regula che la cubatura da dant univa trata ju dal bonus de cubatura - chësc cun la motivazion: l sotët reprejentea nchin che l vën amplià na cubatura nia abitabla y nia da nuzé.
La ZCS lecorda che tl cheder dl ressanamënt energetich possa l sotët śën unì slargià nchin a 200 m³. La cubatura che fova bele dant vën detlareda abitabla sce l vën arjont l’autëzes minimes che ie de bujën. La cubatura che ie bele possa cundechël unì slargeda ora de 200 m³.
Publicazion eurostat di priejes dla lectrisc
N sà pu plu che bën assé che i priejes dla lectrisc tla Talia ie danter i plu cëres te duta l’Europa, nce chëi per i tlienc y la tlientes privates (cialëde danter l auter i dac dla OSZE). Dala analisa dl cunfront EUROSTAT di priejes dla lectrisc tla UE tl tëmp 1999-2010 (http://epp.eurostat.ec.europa.eu) iel da udëi che per i trëi ani dal 2008 al 2010 mancel per la Talia duc i dac ntan che la nfurmazions per l ultim ann de referënza de duc i autri stac ie bele unic dac ju per ntier. Sce n tën cont dla mpurtanza de chësc cunfront tres chël che l ie puscibl cunfronté i cosć dla lectrisc per la families ti stac defrënc ne ie chësta mancianza nia da capì! Te na lëtra davierta al Minister per l svilup economich Romani se à la ZCS perchël damandà che chisc dac vënie publichei debota.
Bateries EHEC: la igena ie la cossa plu mpurtanta
I tuadëures ti Paejes Tudësc ne à for mo nia na resposta definitiva ala dumanda de cie che pudëssa avëi gaujà la nfezions-EHEC (escherichia coli enteroemoragica). La ZCS lecorda de respeté la regules igeniches plu mpurtantes per schivé de se taché la malatia:
- lavé la mans regulermënter – no mé do che n ie jic sun chegadoi. Dan che n scumëncia a maië o a cujiné y a manejé cun maiadives iel bon se lavé la mans sciche toca cun ega ciauda y jiefa, ma nce sce n passa da na maiadiva al’autra.
- for manejé la cërn cruva a pert de d’autra spëisa. For lavé bën verdura y versura.
- nce tres curtiei y brëies da taië su possel se sparpanië ora bateres, perchël iel for bon i lavé dan i adurvé per d’autra maiadives.
- mudé suvënz i berdons da lavé ju y da neté y i lavé almanco a 60 gradi.
A vosta dumandes n cont dla igena di alimenteres possa Ve dé resposta la cunsulënza dl’alimentazion dla ZCS.
21 de juni: codesc dl turism nuef
L codesc dl turism nuef (decret n. 79 di 23 de mei 2011) ie jit n forza ai 21 de juni; chësc dëssa defënder miec chi che ie de viac. La lege muda na lingia de regulamënc n cont dl time sharing (cuntrac de nuzeda a tëmp parziel). L se muda nce n valgun ponc n cont di pachec de viac sciche per ejëmpl che pra la prenutazions online iel debujën de ndiché esplizitamënter la estlujion dl dërt de retrata. L vën oradechël nce udù danora esplizitamënter l dann gaujà dala feries spurzenedes (chësc univa n iede mé udù danora dala giurisdizion). Deplù n cont dl’autra nuviteies che se porta pro pervia dl codesc nuef iel da liejer sun la plata www.euroconsumatori.org .
Nibles de cënder: vosc dërc canche julëis
Cancelazions de joi per gauja de nibles de cënder vën fates „n basa a cundizions straurdeneres“. Per de tei caji vëij la normativa UE 261/2004 danora la puscibltà de crì ora danter la trascrizion dl jol apustà a n’auter jol y la renunzia al jol cun l rembursamënt dl ticket (y sce debujën l jol de reviers al aeroport da ulache n ie piei demez).
Sce l cunsumadëur/la cunsumadëura chir ora la trascrizion dl jol, ie la cumpanies de jol ubliedes a se cruzië dl’assistënza di passajires n raport ala dureda dl tëmp de aspiteda. Chësc ne vel nia sce l cunsumadëur/la cunsumadëura ne azetea nia la trascrizion dl ticket de jol y l/la dezid de arjonjer si travert cun d’autri mesuns de trasport.


text:
News
Iscriziuns ales scores altes: Consulënza y orientamënt scolastich
Cina ai 15 de forá él poscibl por scolares y scolars dla terza classa dla scora mesana da se scrí ite te na scora alta o profescionala. Inann él gnü amplié l'informaziun online.
Dai 15 de jená cina ai 15 de forá dl 2021 él poscibl por scolares y scolars dla terza classa dles scores mesanes da se scrí ite por l’ann de scora 2021/22 te na scora alta o profescionala tl Südtirol. Por ti pité n’informaziun ampla y ajornada él le Ofize Orientamënt scolastich y profescional che pita na suravijiun de dötes les scores y de dötes les ofertes de formaziun tl Südtirol.
La plata pita informaziuns sön les materies prinzipales de vigni scora y ci interés che les scolares y i scolars dess avëi por frecuenté na scora o l’atra. Al é ince poscibl da se informé spo diretamënter sön les plates internet dles singules scores, ince deache inann ne él nia poscibl da pité i dis dla porta daverta en presënza.
Por ci che reverda les scores altes ladines se tratél dl Istitut Tecnich Economich Raetia a Urtijëi, dles Scores altes da La Ila a La Ila (Lizeum Sciënzes Umanes, Lizeum Linguistich, Istitut Tecnich Economich), dl Lizeum artistich y dla Scora Profescionala Cademia a Urtijëi.
Implü él ince poscibl da se informé tres n’incuntada cun n aconsiadú/n’aconsidëssa dl monn dl laur dla Provinzia en presënza o online. Por iscriziuns contaté l’Ofize Orientamënt scolastich y profescional tla strada Andreas Hofer 18 (tel. 0471 413350), online o ince pro les sëntes sön döt le teritore provinzial (Picolin y Urtijëi).
USP/jw


text:
News
Olimpics: Planificaziun por mioramënc söla strada San Ciascian-Cortina
La Junta provinziala á aprové les carateristiches tecniches por le coliamënt danter San Ciascian y Cortina por i Jüc Olimpics dl 2026. La planificaziun pó insciö pié ia.
Mioré la mobilité y la cualité de vita te Puster y incëria é le fin di proiec de infrastrotöres por i Jüc Olimpics da d’invern dl 2026. Por chisc ciafa la Provinzia 82 miliuns d’euro dal Ministér por les Infrastrotöres y le Trasport (MIT) da Roma. Por deplü operes, classificades schiöche essenziales, á la Junta provinziala aprové les carateristiches tecniches.
Mioré la rëi stradala: stabilís i dac tecnics por intervënc a San Ciascian
Incö (16. de forá) á la Junta provinziala dé pro, sön proposta dl assessur por la mobilité Daniel Alfreider, les carateristiches tecniches por dui loc che vëiga dant n mioramënt dla strada de coliamënt danter San Ciascian y Cortina, sura le Ju de Valparola. "Insciö pó pié ia la planificaziun de chësta opera che, adöm cun les atres operes en proietaziun, mëss dötes gní realisades cina le 2026", dij l’Assessur por la mobilité Alfreider.
Cun i finanziamënc da Roma únse la poscibilité da realisé proiec importanc por la viabilité, scioldi che gnará ince tuc ca por mioré le trasport publich y le coliamënt cun la ferata, dij Alfreider. L’assessur á plü iadi sciacaré cun le Ministér por ciafé ciamó finanziamënc surafora por les infrastrotöres.
Strada provinziala danter San Ciascian y Cortina plü sigüda
"I intervënc söla strada danter San Ciascian y Cortina sura Valparola, miorëia la segurëza, la cualité dla strada y le coliamënt en general dla Val Badia", dij l’assessur Alfreider. Döt adöm vëgnel investí 5,21 miliuns de euro. I laurs gnará fac sön indöt trëi chilometri te deplü toc de strada danter Armentarola y Valparola. Sciöche an sá, él te chësc toch de strada tres indô smöies. Porchël gnaral dortoré sö o fat sö te deplü perts mürs de sostëgn. Al vëgngnará ince mioré le drenaje dl asfalt. Te deplü posć vëgngnará le corp stradal fat sö danü. Al é ince preodü moramënc sön l’ur de strada y segnai nüs. L’intervënt plü important vëiga dant da sposté le toch de strada olache al é le maiú prigo de tomada de peres de Armentarola por mioré la segurëza.
Operes sostenibles y impuls por l’economia
"La realisaziun de chëstes operes ti dá da laur ai proietanc y al’economia locala, ara dëida porchël da cherié posć de laur, avisa ci che i adorun te chësc momënt", sotrissëia Alfreider.
Tl zënter metunse tres la sostenibilité, anfat sce al reverda le coliamënt ala ferata, sciöche a Bornech y Sanciana o la "Riggertalschleife", o plü en general la segurëza dla viabilité, á dit l’assessur Alfreider.
Sciöche al é bele gnü fat por i campionac mondiai de biathlon, dessel gní organisé orars aposta cun deplü ferates y corieres en ocajiun di Jüc Olimpics, por rové a Antholz, olaché al sará les competiziuns de biathlon. Por la realisaziun dla zirconvalaziun de Percha, che pó ma gní finanziada en pert cun i scioldi da Roma, á la Repartiziun Infrastrotöres lascé al savëi che an é ciamó tl laur da ciafé le rest dl finanziamënt.
USP/san


text:
En connex cun ils incendis da guaud valian dentant anc bleras persunas sco sparidas, ha ina pledadra dals pumpiers grecs ditg. Perquai teman blers responsabels en las regiuns pertutgadas, ch'il dumber d'unfrendas pudess crescher sin passa 100.
Situaziun sa calma levet
Suenter ils grevs incendis da guaud ils dus davos dis, han ils pumpiers grecs tenor atgnas indicaziuns sut controlla ils blers fieus che periclitavan territori abità. Sulet sin il culm Gerania en il vest da la chapitala Athen hai anc in grond fieu sin il spitg. Agid survegn la Grezia da pumpiers da la Cipra e da dus aviuns da stizzar talians. In ulteriur aviun da stizzar da la Rumenia duai era anc gidar a stizzar ils gronds incendis.
Il mardi aveva il primminister grec Alexis Tsipras proclamà en vista als incendis da guaud ina malencurada naziunala da trais dis.
RR novitads 12:00


text:
Il senior che vess gì da franar Pauli Friberg
Gieri Decurtins da Trun ch’ha oz 76 onns ha gì ina brava incumbensa tar ses ultim derby a Tavanasa. Atgnamain aveva el gia terminà sia carriera en terza liga e deva mo pli cun ils seniors. Mo pervia da mancanza da giugaders è el vegnì reactivà per in gieu. Sco defensur vess el stuì franar il meglier giugader da Tavanasa, il giuven Pauli Friberg ch’aveva gist suttascrit in contract tar Son Gagl per far carriera en la liga naziunala A.
Fatg festa gia avant il gieu
Ina victoria en il derby tranter Danis-Tavanasa e Trun/Rabius è adina stà la raschun per ina gronda festa. Roland Decurtins ha giugà blers onns cun Trun/Rabius. Ina giada cura ch’els eran anc giuvens hajan giugaders da Trun e da Tavanasa gia fatg festa communabla gia avant il gieu.
K.O. en il mument decisiv
Patrizio Decurtins da Trun ha 22 onns ed è attatgader dal CB Trun/Rabius. Avant trais onns ha el festivà ina bella victoria en in derby. Grazia ad ina victoria da 3 a 2 encunter l’US Danis-Tavanasa ha Trun/Rabius festivà la promoziun en terza liga. Tuttina resta quella victoria betg mo en buna memoria a Patrizio Decurtins. Curt avant il gol decisiv è el numnadamain ì k.o. ed è sa tschentà en il spital.
Il discjockey sco speaker tar la gronda blamascha
Dapi in mez tschientaner è Gabriel Derungs activs en l’Uniun sportiva Danis-Tavanasa, quai sco giugader, giugader-trenader ed actualmain en sia ultima stagiun sco trenader. Cura ch’el era giuvens veva in discjockey exnum vulì commentar in derby ed aveva perquai installà tut sias apparaturas a Tavanasa. Disgraziadamain haja el pudì commentar quasi mo gols da Trun.
Mitschà en l’ultim mument da la relegaziun
Ina giada u l’autra è il derby da la Cadi era stà decisiv pertutgond relegaziun u promoziun. Uschia era in derby a Trun a la fin dals onns 70. Gabriel Derungs e l’US Danis-Tavanasa duvravan urgentamain puncts per mitschar da la relegaziun e stuevan perquai gudagnar a Trun.
Terminà la carriera cun ina victoria en il derby
Blers onns è Curdin Derungs stà il garant da gols da l’US Danis-Tavanasa. L’onn passà ha il fegl dal trenader Gabriel Derungs terminà sia carriera en la pli bella moda pussaivla, cun ina victoria en il derby a Trun.
RR actualitad 17:00


text:
Autura LATABLA dapi avuost 2016 - Uffanza ad Ardez , studi da romanistica comperativa, tudestg e rumantsch a Turitg, 2013-2017 translatura per il rumantsch en la Chanzlia federala a Berna, 2014-2016 redactura dal magazin da cultura Subkutan tar Radio Bern RaBe, sa participescha al Tavulin litterar dad RTR , dapi 2017 redacziun dal Chalender Ladin. Viva cun ses um e lur dus uffants a Uetikon.
Da Bettina Vital - Esa amo ün pa bod per discuorrer da la bos-cha in flur? Ün sibelin fraid ha boffà il mais schner tras cità, saja quai sper la Limmat o pro l’Aare. Impussibel dad ir our il liber sainza chapütscha e manetschas. Perquai am s-choda i’l tren tanter ün flüm e tschel i’l muond dals cudeschs. E quel am offra güsta tschireschers in flur, ün snack dutsch exotic e’m lascha dar ün sigl in pajais lontans chi savuran da prümavaira: I’l Giapun.
Sentaro, ün hom intuorn ils quaranta, fa ir ün bistro da dorayakis pac davent d’ün bel tschirescher fluraint inclur illa cità da Tokio. Ün „dorayaki“ es ün snack dutsch chi consista da duos pitschnas omlettas tgnüdas insembel d’üna pasta dutscha da faschöla cotschna. El guarda oura sco ün hamburger plat ed es üna sort berliner da l’ost.
Cliantella nun ha’l terribelmaing blera e sia motivaziun da lavurar es plütost mediocra. I’s pudess dir ch’el nun es quel tip d’uman chi s’allegra mincha bunura da viver la vita ch’el viva. Quai, fin ch’ün bel di sta Tokue suot il tschirescher e til observa. Co ch’el prepara la pasta per far omlettas, la buoglia cotschna per tillas implir e tandscha sur la maisa ils dorayakis a las pêr scolaras chi passan regularmaing davo scoula. Üna da quellas vain giovar üna rolla speciala in guist’istorgia. Girar gira pac e nüglia.
.:. Tips:
>Il Tavulin, Radio Rumantsch RTR
>„Haikulala (diari giapunais)“ cun haikus rumantschs da Benedetto Vigne
Suonda LATABLA
Da Bettina Vital - La tschiera m’invida our aint il davomezdi. Id es dumengia e las vias da cità posan. Hoz nu stona transportar millis da persunas chi’s cruschan e traversan ils trottuars da lündeschdi bunura fin venderdi saira. Ellas nu ston travuonder la svapur da las culuonnas dad autos chi spettan chi gnia verd. Eir ellas tiran hoz il flà e laschan chi tuna inclur oter.
I passa ün jogger cun passins leivs, sül trottinet am vegnan incunter duos massellinas cotschnas inromadas d’üna pelerina gelgua.
Üna surfatscha bletscha e gruflignada straglüscha. Il lai schlada seis sindal eir sur mai. Punctins dvaintan rinchs chi creschan e’s disfan. Eu met sü la chapütscha da meis mantel e spet. Ün’unica barcha a vela as palainta ün toc inoura, tuot alba. Tschellas sun francadas al port, minchüna sün seis pantun. Tuot malpazchaintas sbaluonzchna sainza pos dond clocs. Eir ellas nodessan jent illa tschiera da november. Dasper mai via passa ün pudel nair be spüfs fond vapur. Sia patruna til sieua suot ün parasur pink.
Dandettamaing driva il tschêl üna sfessina e lascha tras ün straglüsch. Eu sun rivada pro’l piogn. Ingün’orma. Il lain bletsch glüscha e davant mai via passa l’anda cul cheu verd. Ella para da savair precis ingio ch’ella voul ir, noda guliv oura. Esser resolut es üna buna qualità.
Eu n’ha jent il lain suot meis peis. Las tramas strettas lungaintas invidan a star giò in rain, tiran adimmaint la stà, cur ch’ün davo tschel va giò dals trais s-chalins e cupich’aint il lai. Ils üns mordan süls daints e sglischan planin planet plü chafuol i’l frais-chin, ils oters nu fan lungas e siglian cul cheu avant. Pac davent ün sprinzlöz e squittöz dals uffants intuorn la sglischaduoira. Sül prà lur süaintamans rasats oura spettan da gnir dovrats. Minchatant spettna davomezdis inters. Hoz es tuot vöd, dafatta las chavognas dal rument hana rumi.
La vendadra da maruns dà üna vouta in sia chaldera. Seis sguard as drizza insü. Fils dad aua illa glüm. I pluschigna fingià d’üna pezza sül fuond da föglias brüngelgorandschas. Ün tapet sulvadi e spess imbellischa l’asfalt. Eu ruslign davent la pletscha brüna e mord sün üna surfatscha pailusa e tevgia. Che dutsch ch’ün davomezdi da tschiera po esser. Maruns da november! Cullas brünas riantadas in ün s-charnütsch chi scruoscha.
Cun dar ün ultim sguard oura sül lai vezza cha la barcha a vela es svanida. La tschiera tilla varà travussa, tilla varà laschada ir giò per la gula da dumengias. Eu tuoss e spüd oura ün piz crousla brüna. E darcheu am vain incunter ün tracagnottel sül velo. Seis stivalins cotschens pedalan a tuot pudair. Ün pêr razs da sulai m’accumpognan vers chasa. Eu büt il s-charnütsch vöd in üna chavogna e tegn in salv per l’eivna chi vain üna gronda boccada tschiera dutscha, tschêl per sclerir, aua frais-cha e maruns tevs. In mai cula ün mar d’amur, ün mar da clerità.
Text: Bettina Vital, Turitg
Fotografia: pexels.com
Suonda LATABLA!
Forsa er insatge per vus:
Da Bettina Vital - Esa amo ün pa bod per discuorrer da la bos-cha in flur? Ün sibelin fraid ha boffà il mais schner tras cità, saja quai sper la Limmat o pro l’Aare. Impussibel dad ir our il liber sainza chapütscha e manetschas. Perquai am s-choda i’l tren tanter ün flüm e tschel i’l muond dals cudeschs. E quel am offra güsta tschireschers in flur, ün snack dutsch exotic e’m lascha dar ün sigl in pajais lontans chi savuran da prümavaira: I’l Giapun.
Sentaro, ün hom intuorn ils quaranta, fa ir ün bistro da dorayakis pac davent d’ün bel tschirescher fluraint inclur illa cità da Tokio. Ün „dorayaki“ es ün snack dutsch chi consista da duos pitschnas omlettas tgnüdas insembel d’üna pasta dutscha da faschöla cotschna. El guarda oura sco ün hamburger plat ed es üna sort berliner da l’ost.
Cliantella nun ha’l terribelmaing blera e sia motivaziun da lavurar es plütost mediocra. I’s pudess dir ch’el nun es quel tip d’uman chi s’allegra mincha bunura da viver la vita ch’el viva. Quai, fin ch’ün bel di sta Tokue suot il tschirescher e til observa. Co ch’el prepara la pasta per far omlettas, la buoglia cotschna per tillas implir e tandscha sur la maisa ils dorayakis a las pêr scolaras chi passan regularmaing davo scoula. Üna da quellas vain giovar üna rolla speciala in guist’istorgia. Girar gira pac e nüglia.
.:. Tips:
>Il Tavulin, Radio Rumantsch RTR
>„Haikulala (diari giapunais)“ cun haikus rumantschs da Benedetto Vigne
Suonda LATABLA
Da Bettina Vital -
Daspö ün pêr ons sguincha ils marchats da Nadal da Turich. Minch’on circa quai: chapütschas e manetschas da lana d’Alpaca, posada da salata da tschirescher, glüminas d’öli cun odur da vaniglia, grassins e grassets e s’inclegia stands da vin chod. Be fingià illa halla da la staziun üna trentina! Vin chod cun whisky o cun gin, cun orandschas sechas o cun lavendel. Co ch’eu sa quai? Per decider da sguinchir ils marchats, stöglia minch’on üna jada ir tras il cumünin da chasinas da lain decoradas. Eir eu am lascha surmanar da la nostalgia d’Advent chi cumainza la fin d’utuon. Lura am bütta illas fuollas e chamin da maisa a maisa seguind üna senda da furmias chi decida per mai, sch’i va a dretta o a schnestra intuorn la chantunada pro la prosma lingia da chasinas da lain. I savura da raclette.
Davo ün vin chod, char ed insalà, saja lura però darcheu cha quai füssa darcheu stat per quist on e cha’l solit climbim nu m’interessa. Anzi, la musica dal carussell supportessa be cun quatter vins chods. Dapertuot sclingian las cassas. Per mai spüzza quia massa ferm da raps. E la chapütscha da niculais dal vendader cul popom chi blinca es güst amo il punct sül i.
Grazia fitg a tut ils sponsurs da LATABLA:
Basta, eu mütsch illas giassas lateralas da la cità veglia chi s’impippan da las fuollas arsantadas. La salaschada suot meis peis am calma. Qua o là as vezza üna staila o üna cula d’argient chi glüscha vi d’üna porta o dadaint fanestra. Las chasas sun tuot superbgias da la dascha verda chi imbellischa lur portas. Eir per ellas esa ün temp insolit, id es Nadal. Ün anguelin sül chüern dal bügl ria cun seis ponzel tais e lascha cha l’aua sbuorfla cun tempo giò i’l batschigl per muantar trais glüminas orandschas chi uondagian ill’aua. Chi tillas varà impizzadas?
Per tour il tram a chasa, stöglia ir illa via da la staziun al Paradeplatz. Id es las ot e mezza. Vi pel di esa da sguinchir la via da la staziun amo plü ferm co’ls marchats da Nadal. Il travasch d’umans e dal commerzi nu’s balchan quia mai. Ma quista jada stuna tuottafat stutta. Sur mai as derasa ün mar da glüminas lung la via da la staziun. Millieras da glüminas gelguas tanter las fatschadas sü. LUCY. Eu tilla vaiva tuot invlidada. Uossa è’la darcheu tuornada, sco minch’on. Lucy es l’iglüminaziun da Nadal da la via da la staziun da Turich. Bundant ün kilometer lunga, installada cun 12'000 meters suas d’atschal e 2'100 meters cabels eletrics. 23'100 glüminas glüschan illa saira e pisseran per boccas avertas. Che calma ch’ellas derasan. La glieud guarda cun ögliuns amunt, pitschen e grond es attrat in möd magic dals millas da punctins clers.
Üna solenità nocturna tuot inaspettada in üna via, ingio chi da di tuot chi cuorra e travascha. Scha Lucy glüscha, transmüd’la las fatschas concentradas da las passantas e dals passants in fatschas fascinadas e lomas. L’effet am para straminabel. Tuot chi ralentescha e’s lascha fascinar guardond in ot. Per ün mumaint am lascha eir eu tschüffer da quista solenità. Lucy as preschainta sur no cun tantas stailas da sirius artifizialas. Per pacas ch’eu vess laschà passar meis tram. Eu nu til vaiva gnanca dudi a gnir. L’ündesch ferma davant meis nas e’m bütta inavo sün terra. E passond vers il lai illa solita canera da tram, lessa dedichar mincha staila da sirius ad üna duonna, ad ün hom ed ad ün uffant chi sto fügir da la Siria.
Text e Fotografia: B. Vital, Turich
Emprima publicaziun: december 2016
Suonda LATABLA!
Forsa er insatge per vus:
Da Bettina Vital -
La tschiera m’invida our aint il davomezdi. Id es dumengia e las vias da cità posan. Hoz nu stona transportar millis da persunas chi’s cruschan e traversan ils trottuars da lündeschdi bunura fin venderdi saira. Ellas nu ston travuonder la svapur da las culuonnas dad autos chi spettan chi gnia verd. Eir ellas tiran hoz il flà e laschan chi tuna inclur oter.
I passa ün jogger cun passins leivs, sül trottinet am vegnan incunter duos massellinas cotschnas inromadas d’üna pelerina gelgua.
Üna surfatscha bletscha e gruflignada straglüscha. Il lai schlada seis sindal eir sur mai. Punctins dvaintan rinchs chi creschan e’s disfan. Eu met sü la chapütscha da meis mantel e spet. Ün’unica barcha a vela as palainta ün toc inoura, tuot alba. Tschellas sun francadas al port, minchüna sün seis pantun. Tuot malpazchaintas sbaluonzchna sainza pos dond clocs. Eir ellas nodessan jent illa tschiera da november. Dasper mai via passa ün pudel nair be spüfs fond vapur. Sia patruna til sieua suot ün parasur pink.
Dandettamaing driva il tschêl üna sfessina e lascha tras ün straglüsch. Eu sun rivada pro’l piogn. Ingün’orma. Il lain bletsch glüscha e davant mai via passa l’anda cul cheu verd. Ella para da savair precis ingio ch’ella voul ir, noda guliv oura. Esser resolut es üna buna qualità.
Eu n’ha jent il lain suot meis peis. Las tramas strettas lungaintas invidan a star giò in rain, tiran adimmaint la stà, cur ch’ün davo tschel va giò dals trais s-chalins e cupich’aint il lai. Ils üns mordan süls daints e sglischan planin planet plü chafuol i’l frais-chin, ils oters nu fan lungas e siglian cul cheu avant. Pac davent ün sprinzlöz e squittöz dals uffants intuorn la sglischaduoira. Sül prà lur süaintamans rasats oura spettan da gnir dovrats. Minchatant spettna davomezdis inters. Hoz es tuot vöd, dafatta las chavognas dal rument hana rumi.
La vendadra da maruns dà üna vouta in sia chaldera. Seis sguard as drizza insü. Fils dad aua illa glüm. I pluschigna fingià d’üna pezza sül fuond da föglias brüngelgorandschas. Ün tapet sulvadi e spess imbellischa l’asfalt. Eu ruslign davent la pletscha brüna e mord sün üna surfatscha pailusa e tevgia. Che dutsch ch’ün davomezdi da tschiera po esser. Maruns da november! Cullas brünas riantadas in ün s-charnütsch chi scruoscha.
Cun dar ün ultim sguard oura sül lai vezza cha la barcha a vela es svanida. La tschiera tilla varà travussa, tilla varà laschada ir giò per la gula da dumengias. Eu tuoss e spüd oura ün piz crousla brüna. E darcheu am vain incunter ün tracagnottel sül velo. Seis stivalins cotschens pedalan a tuot pudair. Ün pêr razs da sulai m’accumpognan vers chasa. Eu büt il s-charnütsch vöd in üna chavogna e tegn in salv per l’eivna chi vain üna gronda boccada tschiera dutscha, tschêl per sclerir, aua frais-cha e maruns tevs. In mai cula ün mar d’amur, ün mar da clerità.
Text e fotografia: Bettina Vital, Turitg
Suonda LATABLA!
Da Silvana Derungs (DRG) – La lingua rumantscha è ritga. Quai savain nus....
Da Silvana Derungs (DRG) – La lingua rumantscha è ritga. E ritga cun...
Da Bettina Vital -
Ün hom davo ün maisottel cun üna glista, üna cassa ed ün culli. Daspera duos maisinas plü pitschnas raduondas da lain, lasura ün post-it cun ün nom, üna pultruna da valü cotschen s-chüra e duos purtrets giò per terra chi dan la rain.
Quai es nossa prüm’impreschiun davo cha las portas da vaider da l’Hotel Schweizerhof a Vulpera s’han drividas e darcheu serradas automaticamaing. No stain ill’entrada, davant no ün vestibül elegant, sül tschêl sura stuccaturas chi orneschan pitturas i’l stil floreal, lampadaris iglümineschan la gronda sala, d’immez aint üna bar.
Chi sa che cha Thomas Mann varà bavü, cur ch’el d’eira qua sco giast dal 1949.
Karlheinz ans salüda amiaivelmaing e’ns declera: It perquai suot sün las tschinch etaschas, ingio cha vo laivat e guardai che chi’d es d’intuorn. Scha alch s’interessa, tachai lasura ün post-it cun sü vos nom o pigliai güst cun vo. Tuot la mobiglia cun ün punct cotschen resta i’l hotel e nun es vnala.
Cun gronds ögls e cun ün puls chi s’accelerescha giaina d’ün local in tschel contemplond canapès e pultrunas, cumodas e spejels, sopchas e maisinas ruduondas, ovalas, quadratas, lampas da pè e glüminas dal maisin da not, cleppers purtrets inromats ed ün clavazzin a cua. Punct cotschen.
Cagiò i’l plan terrain rivaina illa chadaföuna d’hotel ed illa sala da mangiar dals impiegats. Ingün’orma, l’infrastrucura pulida. Singulas prunas cun paluottas o ternas da pan, magöls da vin alb e posada, curtels e sduns (Chi po dovrar be las furchettas?), ed üna dunsaina caraffas d’aua vaira ferm üsadas. Tuot as poja tour e cumprar per üna nögliaria.
La vendita publica da l’infrastructura da l’hotel Schweizerhof para surreala.
Curius a pensar ch’üna brigada da persunal varà stranglà giò la schoppa per pudair servir casü plü svelt pussibel darcheu ils giasts d’hotel be quist inviern passà. La savur sblachida da la chadafö abandunada lascha supponer il grond travasch chi varà dat cun preparar ils büffès enorms e generusamaing ornats dal Robinson Club chi ha manà quist hotel ils ultims quarant’ons. E lura esa stat a fin. Il grandhotel serra sias portas in avrigl 2016. Durant ils prossems trais ons dessan gnir fattas lavurs da renovaziun, communichescha la possessura ollandaisa. Vi da las paraids penda amo: „Unsere Philosophie“.
No giain a tour suot ögl las chombras e passain pro’l teater d’hotel. Üna sala vaira gronda cun stuccaturas finas e fanestras pitturadas. Tuot sto davent: palc, tecnica e glüms, requisitas, culissas e sün var quatter stangas penda da tuotta sorts büschmainta. Üna schurma perüccas giò per terra. I sarà stat da trattegner als Robinsons sün quista bell’isla, solitaris nu sarana sgüra na stats.
Il teater riva para - inter ed intrat – in ün cumün vaschin. Vidvart la val s’is’inclinaran dimena nouvas acturas e nouvs acturs pro l’applaus sün sias assas.
Las chombras d’hotel paran da spettar sün lur giasts. Minch’üna ha plü o main listessa mobiglia, quellas plü charas ün pêr extras implü. I fa mal il cour da verer co ch’ellas as schnüdan plan a plan. Qua manca üna pultruna, là manca üna s-chaffa. Ün hom indigen douvra 13 glüminas dal maisin da not ed es landervia da tillas ramassar insembel our da las chombras. I passan duos mataratschs per ot sün roudas dasper no via. Ingio mâ rivaran quels? Üna mantunada da plümas nordicas lavadas da buna qualità ed ün’otra cun mantels da bogn albs stan a disposiziun i’l chombrin da la roba da let.
Ün hotel as svöda e vain deconstrui. Ma al listess mumaint as fuorma alch nouv. Nun esa eir bel da savair cha las glüminas dal maisin da not dal Schweizerhof faran parada in 13 chombras nouvas, pac davent? E cha las plümas chi daivan chod ons ed ons als giasts d’hotel, as sparpaglian uossa in Engiadina Bassa e rivan in üna stanza e tschella dond inavant chod?
Vis uschea, as pudessa dir cha l’hotel as sfilappa e tira seis fils illa regiun. Ch’el as svöda es be üna part dal process.
Meis hom vain tuot satisfat cun ün mantel da bogn alb. Cha quel saja perfet per far la sauna. No guardain our da fanestra giò dal quart plan. Üna vista magnifica sün Scuol, e sül bogn avert be dasper l’hotel (cf. il text Ün sigl in ün oter muond – il bogn avert Vulpera sün quist portal). Eu m’algord amo bain dals mantels da bogn albs e las pantoflas dals giasts d’hotel ch’eu admiraiva plü bod cun ir a nodar e star a sulai i’l bogn avert.
Cun üna maisina ruduonda da lain, quatter sopchas da valü, trais plümas e duos mantels da bogn tuornaina i’l vestibül. Karlheinz respuonda cun üna calma a tuot las dumondas. Intant es rivada glieud e glieud. El ans nomna il predsch da nossa schelta ed ingrazcha. No mettain la roba in ün chantun e tachain eir no sü ün post-it.
La porta da vaider as serra davo nossas rains via e cul mantel da bogn alb suot bratsch filaina da la foura giò vers Gurlaina.
Text e fotografia: B. Vital, Turitg
Suonda LATABLA!
Da Silvana Derungs (DRG) – La lingua rumantscha è ritga. Quai savain nus....
Da Silvana Derungs (DRG) – La lingua rumantscha è ritga. E ritga cun...
Da Bettina Vital - „Fin cha tü nun est our d’cumün, est cun ün pè amo in chasa“, constatescha il protagonist our dal raquint Daman da chatscha dad Andri Peer. La bunura bod as metta’l in viadi e banduna il cumün „chi’d ais quiet sco ün god“. Ün sguard inavo, la mamma sta sün porta e cucca tras üna sfessa fin ch’el es passà davo la storta via.
Quist prüm citat striuna ün surrier in mia fatscha. Precis uschè esa in nos cumün. Scha no eschan per exaimpel vi dal giantar e dudin müjs e s-chellöz giò’n via, schi tuot chi sta sü e va oura sün lobgia a cuccar da suringiò che muvel chi passa, quantas buatschas ch’el lascha crodar e davant chenünas portas. Restar a maisa – impensabel. Il buonder es plü grond.
L’interess es avant man. In cumün as piglia part a quai chi capita, saja quai apunta a la spassegiada da las vachas sülla via maistra, a la festa da la bavraduoira insembel culs vaschins e natüralmaing al bivgnaint d’ün campiun mundial, cur ch’el tuorna a chasa.
L’interess vicendaivel – forsa ün eufemissem per la controlla sociala – es avant man eir schi nu’s discuorra minchadi ün cun tschel. I’s vain a savair dal vaschin quai chi fa dabsögn da savair da la vaschina, per pudair quintar quai pro’l giantar, fin chi’s doda a passar üna gruppa da chavalgiaints... – ir a verer chi cha quai es!
Il chatschader parta dimena cun seis schluppet sur la spadla our’d cumün e da la foura sü. Nöglia nu fa’l plü jent co ir amunt la daman a bunura. Laschond inavo la salaschada da cumün as driva l’orizont ed „il god chanta da tuot las varts aint il far di, fringuels, parüschlas e tuot quai chi’d ais restà inavo da la stà, cluotschins güzs, sfuschignöz illa romma e tschübelins uschè fins chi nu’s sa inandret, schi sun stats o brich ed eir cloms plü grossers“. Ün oter muond til bivgnainta. Ün bellezza straminabla e fascinanta. La natüra, cun seis clings, sias fuormas e sias glünas vain descritta dad Andri Peer cun üna lingua culurida ed elavurada chi fa güzzar la uraglias.
Schi vain finalmaing eir al tun ed al butin ill’istorgia dad Andri Peer nu lessa qua tradir. Il raquint Daman da chatscha (dal rest eir ün essai da Rico Valär chi til commentescha), la versiun tudais-cha Jagdmorgen e blers oters texts da prosa dal scriptur as poja leger il cudesch Andri Peer Prosa 1945-1985, chürà dad Annetta Ganzoni e cumparü quist on illa Chasa Editura Rumantscha. Andri Peer quinta üna simpla istorgia da chatscha e metta in prosa la bellezza, la cuaida e la fascinaziun cha blers collian cun l’ir a chatscha.
Cur ch’eu sun gnüda a star in cità, n’haja precis predschà il contrast: tuots duos peis ourd chasa, bler plü paca o dafatta ningüna rascha chi collia tuot il cumün. Adonta cha la distanza tanter ils vaschins in üna chasa da plüssas abitaziuns es plü pitschna, es l’anonimità plü gronda in cità. O forsa güsta perquai. Che stantus, schi’s vess da perseguitar minch’acziun dal vaschin, sch’el va a spass cun seis chan a mezzanot ed in che chavogna da robydog ch’el fa svanir il sachin dal pudel. Gnanca la sirena da l’ambulanza nu’m fa stender qua il cheu our da fanestra. Eir quai ha avantags. Viver e laschar viver.
Eu n’ha duos dachasas: In cità es quai noss’abitaziun e forsa amo nos quartier. Illas muntognas es quai meis cumün inter.
> http://chasaeditura.ch/rom/andri-peer-prosa-1945-1985-2/
Text: B. Vital, Turitg
Fotografia: www.pexels.com (CC0)
Emprima publicaziun sin latabla.ch: 27 settember 2016
Da Bettina Vital -
Irritaziuns linguisticas e scuvertas culinaricas da la chapitala.
A Berna sur mezdi in ün take-away da salatas. La vaidrina, üna bella paletta stachida da vitamis, guarda oura uschè delizchusa, ch’ella am fa gnir l’aua in bocca. Eu sun landervia e fetsch mia postaziun pro la giuvna Bernaisa. I’l chartun met’la ün pa da tuot: salata da carottas e selerin, salata da favas, da quella verda cun ravanels, salata da mailinterra cun tomatas sechas, avocado, feta cun semins da sesam e meil, türcha e semins da chia. Chia?! Che es quai? Pensa e pigl oura la buorsa. Adonta dal buonder lessa subit pajar ed inscuntrar a mia collega da lavur. Davo ch’eir la sosa es amo statta definida e cha’l chartun cun la salata es serrà, am dumonda la vendadra:
„Weitär no es Stückli Brot u Bsteck?“
„Jo, gern.“
„Auso“, es sia resposta accumpagnada d’ün surrier fich amiaivel.
Eu pai e rest pichada pro quist auso chi nu’m quadra dal tuot e ch’eu dod amo minchatant a Berna. Per exaimpel sterzas, cur ch’eu sun statta a cumprar ün nouv svagliarin. Darcheu pro la cassa. Eu svutr in mia buorsa e quint insembel la munaida – 30, 40, 60, e voilà 70 – schi am dumonda la vendadra, sch’eu vöglia la quittanza. Eu di da na, grazcha, e sün quai ella:
„Auso.“
A revair ed eu pass our da butia...
Grazia fitg a tut ils sponsurs da LATABLA:
Auso tuna in mias uraglias, adüsadas vi dal dialect grischun o zürigais sco also denn halt, lura hast oramai gnü, (scha tü nu voust) tia quittanza! O apunta pro tschella scena, quella dal pan: Also schi di quai tantüna cha tü voust ün toc pan! Per meis sensori linguistic – chi’d es adüna fich alert (déformation professionnelle) – esa aint üna tscherta nota mordainta na fich amiaivla in quist dialogin standardisà, e perquai am dà quist pledin eir in ögl, plü bain dit ill’uraglia. Mo schi lura, dschessna per rumantsch. Forsa cha no mettessan dafatta pro ün phh sco per maindir: Phh, chi chi nu voul, ha gnü! Invezza dovran ils Bernais lur auso per dir ün simpel: Ja, isch guet obain ün innozaint ok, alles klar.
Per tuornar pro’ls semins da chia...
Rivada sülla Bundesterrasse cun mia salata, inscuntra a mia collega e dumond che diavel chi saja vairamaing uschè special vi da quists semins. Tras ella tils n’haja imprais a cugnuoscher, sün mincha salata agiundsch’la ün pêr da quists punctins nairs. I segua ün cuort referat.
La granata culinarica universala cun nom latin Salvia Hispanica saja gnüda fermamaing in moda l’ultim temp. Derivar deriv’la dal Mexico. Pro’ls Mayas ed Aztects sajan ils chia stats fingià avant tschientiners ün ingrediaint da lur trats quotidians. Ils semins da chia sajan furniturs d’energia - chia vöglia dal rest dir: forza.
La valur nudritiva ch’els paran d’avair es impreschiunanta: antioxidants, proteïns, substanzas da ballast, vitamins e minerals. Ün studi american ha demuossà ch’els fan schlungunar il sang e prevegnan tras quai ad infarcts da cour o cuolps. Eir il spejel dal zücher dal sang sana regularisar, üna buna roba pels diabetikers. E cunquai ch’els güdan eir a fabrichar sü la massa musculara, suna süsom la glista dals sportists ed amaturs da fitness. Quels chi vöglian tour giò da pais, sternan semins da chia sur lur müesli, jogurt o lur salata o tils mettan i’l pan. Semins da chia dapertuot! Els pisseran nempe chi’s sainta saduol, chi’s mangia plü pac e furnischan al listess mumaint tuot las substanzas importantas pel corp. L’industria commerciala da l’Europa ha dimena scuvert ils semins da chia.
Mia collega da lavur - Bernaisa eir ella - riva sia tas-cha e paquetta oura üna busta culs ominus semins e’m dumonda, sch’eu vöglia eir eu ün pêr sün mia salatta. Eu respuond chi saja para fingià lasura. Sün quai am disch’la:
„Auso!"
Text: B. Vital
Fotografia: www.pexels.com (CC0)
Da Bettina Vital -
In tschercha dals uors chi vivan pacific in libertà e dad otras aventüras cul camper, quinta Bettina d’ün pajais vastischem chi ha las listessas duos culurs in sia vopna sco la Svizra. Ün cuort rapport da viadi.
La cana...
...da scuvrir ün pajais ester viagiond d’ün lö a l’oter illas listessas quatter paraids. Nos viadi cul camper tras il stadi nordamerican ha cumanzà a Vancouver cun ün jetlag potent. Eu sun ida a las 4.30 p.m. i’l Denny’s a cumprar pancakes e hash browns per meis hommens. Il di davo vaina surgni nos truck camper en’s vain miss in viadi vers il nord. Il bel vi da quist pajais es, chi’s po durmir là ingio chi plascha, damaja eir a la riva d’ün lai – da quels daja in Canada bod davo mincha storta – per exaimpel sün üna plazza da parcar. Toctoctoc! Chris nos vaschin ans maina painch, carrottas, sal, tschiguollas e ris, perquai cha lur viadi cul camper va daman a fin.
Ils Canadais e maisas da far süt eir pels babs in lur aigna tualetta
Ils Canadais sun per mai glieud cuntainta, fich averta, serviziaivla ed emancipada. I nu vain avant chi nu’s baderla trais pleds, schi’s sta in colonna per ir in tualetta. Id es eir bod impussibel da splajar ün plan da cità e da dar be cuortin ün sguard lasura sainza ch’inchün vain inaquella in agüd: „Do you need any help“? No eschan stats be bocc’averta tadlond il monolog da desch minuts d’ün indigen che ed ingio chi saja il meglder da visitar a Vancover. Ils Canadais aman ils chans e’ls uffants („Hi sweatheart!“ o simil ad doda da quasi minchün chi vain incunter vezzond nos pitschen davosü illa dschierla). Lur infrastructura per famiglias es impreschiunanta: plazzas da giovar in mincha löet e maisas da far süt eir pels babs in lur aigna tualetta.
La cuntrada
La natüra ha dimensiuns gigantescas e variescha per main da che: goduns tuot quai cha l’ögl tendscha, lais cun il plü da tuot latrinas ed ingün’oter stizzi uman, il mar po esser bass e tranquil in ün bratsch da la vart oura (Rathervor Beach a Vancouver Island) e be duos uras davent crudel ed anarchic in üna riva da tschinch kilometers lunghezza cun truonchuns tus per mez quai (Long Beach a Vancouver Island). Ils Rocky mountains tanter Jasper e Banff fan impreschiun dafatta als confederats, impustüt in lur quantità. Ils 4’000 meters nu supereschna però neir els. Ün viadi cul bus turistic sül glatscher nu’ns ha neir s-chodà. La natüra sumaglia ferm a quella da la Svizra e da l’Europa Centrala, tuot es simplamaing bler plü grond e vast. Per ün batterdögl para chi’s saja sül Lai Nair sur Tarasp, schi nu sigliuottess duos secundas plü tard ün squilat canadais tuottafat ester cun cua stiglia sur la via via e da la foura sü. Ün basdrinet da quel svizzer.
Ils campings
No vain preferi ils campings dals Provincial parcs, üna sort reservats protets, drizzads aint fich simpels cun secrets ed aua fraida. In congual culs campings privats d’eirna adüna plü nets e favuraivels. Il full hook up cun attachs d’electricità e sculs per laschar giò l’aua e la merda am paraiva absurd. Vulair esser dadoura illa natüra immez il nair god spess, ma verer televisiun ed ir sül comad e flush e tuot da la foura giò be duos meters daspera!
Il plü bel es da na savair ingio chi’s splacha la not chi vain. Ed impustüt crescha la tensiun, schi’s es rivà i’l camping previs, ma nu’s sa, schi’s chatta üna plazza sainza avair reservà a mezza stà. Tant plü grond es il plaschair, scha tuot funcziuna bain. E minchatant as pernottescha sül overflow camping, üna sporta geniala dals campings canadais per na stuvair trametter davent a lur giasts.
Coexistenza
Il uors. Cler cha eir no vain gnü la spranza da til verer. Co ch’el viva in ün territori uschè vast, ingio ch’el ha lö e lö per as mouver libramaing. Co mâ vess ün uors d’evitar da rivar in territori uman in nos pajais uschè pitschen?
Ils campings avertischan da nu laschar dadoura mangiativas ed rests giò per terra. Implü daja containers aposta per büttar il rument chi tegnan davent ils uors. In Canada as esa sforzà uschea da laschar inavo mincha maisa netta e rumida sü. Co füss quai schi dess uors al Lai da Turich? Ils Canadais appelleschan a la coexistenza tanter umans e bes-chas ed infuormeschan in blers lös davart lur möd da viver e co cha l’uman as cumporta il meglder, sch’ün coyote capita p.ex. a la riva da la cità da Vancouver. Da quai ch’eu n’ha vis nu’s legia ninglur DANGER, mabain COEXISTENCY.
Ed eir no til vain vis per finir, il uors, our da l’auto ch’el sfuschignaiva illa frus-chaglia a l’ur da la via.
E cul laschar increscher? Dals cumpatriots o da nossa lingua? Eu vess pudü scumetter ch’eir in Canada inscuntrarana ad ün o tschel Rumantsch. E baincomal! Cun ir per laina per far ün fö e brassar noss marshmallows sün ün camping immez la vastezza verda vain incunter ün giuven cowboy da Scuol e’ns dumonda tuot stut:“ Ma discurrivat vo rumantsch?“.
Text e fotografia: B. Vital, Turitg
Da Bettina Vital -
Ün pitschen bijoux per nodadras e nodaders as rechatta a Vulpera. Il bogn avert al cumanzamaint dal cumün derasa seis scharm e cumbina l'indigen cun l'ester. Ün bun lö per far ün sigl ill'aua fraida, giodair ün pralinato e contemplar l'architectura d'ün dals prüms bogns averts publics illas alps svizras.
La stà cun temperaturas sur 25° - ora da reketas e pralinatos - nu daja per mai nüglia plü bel co da tour chapè da strom, crema da sulai e bikini e partir illa badi. A Turich, ingio ch’eu sun dachasa, daja üna schelta remarchabla da var 20 differents bogns averts: il Letten pels hipsters, la Werdinsel pels naturalists, la Frauenbadi exclusivamaing per duonnas o il Letzigraben pels estets (es gnü concepi da Max Frisch), per nomnar be ün pêr.
Il"Strandbad Vulpera" d’eira circundà da siblun
Sch’eu sun però in Engiadina Bassa, ingio ch’eu sun creschüda sü, es il bogn avert da Vulpera cun distanza meis favorit. Ün lö chi’m renda cuntaint. In ögl dan subit las garderobas da lain chi stan in lingia lung il batschigl da 30 m lunghezza. Lur portas gelguas vegnan inromadas d’ün blau tschêl glüschaint chi para be cha mincha bunura vegna il pittur a rinfras-char lur culur. L’entrada dal bogn e las duschas, qua vain pro la culur cotschna, han minchüna ün tettin da tola be per ellas - ün'eleganta chapütschina grischa. Quist bogn nun es be funcziunal, el es grazchus e derasa ün’estetica ed ün flair dal temp da cura. Amo hoz as sainta cun quanta premura e generusità ch’el es gnü contrui e vain mantgnü. Il „Strandbad Vulpera“ co ch’el gniva nomnà plü bod perquai ch’el nu d’eira circundà da prà, dimpersè da siblun, ha eir üna partiziun separada per quels chi stan plü jent a sulai sco cha Dieu tils ha s-chaffits. Intuorn ed intuorn bos-cha, ün pêr giaschaditschs gelgs e gnanca mux. La gruppa dal Lischana ria da casü giò.
Sün quist prà as maisdan indigens cun giasts d’hotel
Sco terz bogn avert in Svizra chi appartegna pro ün hotel es el gnü contrui dal 1930 dal cuntschaint architect da bogns Beda Hefti. L’incumbensa vaiva el surgni da la società gastronomica Waldhaus Vulpera. Daspö ons tocca o toccaiva el (a quai tuorna plü tard) pro’l Robinson Club Schweizerhof e per furtüna es l’implant fingià da prüma davent restà avert eir pel public.
Immez ün ambiaint alpin resorta ün parc da far bogn cultivà chi integrescha ils larschs e’ls pins chi dan sumbriva tant als Engiadinais sco als giasts d’hotel. E quai es ün’ulteriura spezialità dal bogn da Vulpera. Sün quist prà as maisdan indigens chi va in tschercha da la quietezza, giò’d via dal travasch da stà a Scuol, e’ls giasts d’hotel cun lur mantels da bogn albs e lur pantoflas. Üna misculanza chi tocca i’l bogn da Vulpera sco las saglieras pro’l batschigl. Per mai d’eira quai fingià da matta ün lö per observar alch nouv, dudir linguas estras e e giovar cun uffants incuntschaints.
Be trais e mez per üna purziun pommes frites?
Be tschel di suna tuornada cun meis hom e meis figl i'l bogn da Vulpera. La magia da quist lö ha persvas eir ad els. Eir scha’l bognin ruduond d’uffants vaiva aint quel di duos trais muos-chas mortas daplü co in otras badis, ha la cisterna per pumpar aua fascinà tant a bap e figl. Paluottas e ballina da ping pong as survegna gratuitamaing pro la chascha ed eir la laina per far fö e brassar i’l furnel dal bogn ans es gnüda missa a disposiziun cun ün surrier. Cun bocc’averta suna statta pür inandret cur ch’eu n’ha stuvü pajar be quatter francs per duos auas mineralas (da 3 dl) e trais e mez per üna purziun pommes frites. Il congual cun Turich, ingio chi’s paja daplü dal dubel per il listess, am fa star schmorta.
Dischplaschaivelmaing ha serrà quist on in avrigl il Robinson Club Schweizerhof sias portas. Tenor il capo da Scuol Christian Fanzun resta il bogn però avert eir inavant. La possessura da l’hotel Schweizerhof haja decis da manar inavant l'implant sco bogn public. Che furtünatscha! Spranza as poja visitar amo lönch quist’oasa alpina chi savura e darasa il flair dals ons 1930. I dà tants detaglins da scuvrir sco p.ex. l’homin cotschen cul pesch sur la duscha. I vala la paina.
Fotografia: Bettina Vital, Turitg
Text: Bettina Vital, Turitg
Prüma publicaziun: 01 d'avust 2016
Suonda LATABLA!
Forsa er insatge per vus:
Autura daspö favrer 2020 - Alina Müller (*1995) as sainta svelt e jent in plüs lös dachasa: D’uffant in prüma lingia in Engiadin’Ota e Bassa e ed illa Val Müstair, plü tard lura eir a Cuoira, in Surselva, a Turich ed a Berna. Giò la Bassa e sün facebook as preschaint’la per brich esser mainstream svizzer sco Alina Müglinera. Oter co in noschs stincals linguistics ha’la ils ultims ons eir amo investi si’energia i’l stüdi da psicologia ed i’l instruir vallader.
Autura LATABLA dapi avust 2016 - Annatina Nay, viva a Trun e Turitg, lavura sco graficra independenta, observadra en differentas situaziuns, savens sin viadi el tren, s'interessescha per carstgaus e lur raquintaziuns, rimna regurdientschas e muments per crear historias el tgau e sin pupi.
Autur LATABLA dapi avust 2016 - Benedetto Vigne è naschì en Italia (1951), creschì en Surses e viva dapi quarant’onns a Turitg. El scriva istorgias e chanzuns, el descriva suns e tuns e fa magari er in zic radio. De facto ha el scrit onns or recensiuns per la gasetta Tages-Anzeiger ed ha tgirà per RTR las emissiuns «La truvaglia» e «Las perlas». Ultra da quai fa el oz part da la gruppa da rock rumantscha-turitgaisa L_MAR.
Autura LATABLA dapi avuost 2016 - Uffanza ad Ardez , studi da romanistica comperativa, tudestg e rumantsch a Turitg, 2013-2017 translatura per il rumantsch en la Chanzlia federala a Berna, 2014-2016 redactura dal magazin da cultura Subkutan tar Radio Bern RaBe, sa participescha al Tavulin litterar dad RTR , dapi 2017 redacziun dal Chalender Ladin. Viva cun ses um e lur dus uffants a Uetikon.
Fundatura ed autura - creschüda sü a Tschlin in Engiadina Bassa. Davo la finischiun da la HTF a Cuoira ha'la lavurà 6 ons i'l marketing pro ün'agentura da viadis. Daspö il 2007 ingaschada sco assistenta pro üna banca.
Il DRG (Dicziunari Rumantsch Grischun) è in dals quatter vocabularis naziunals e documentescha la lingua rumantscha dal Grischun, qvd. tut ils idioms e dialects rumantschs dal Grischun en furma scritta e discurrida. Il coc dals artitgels dal DRG furma il pled cun sia muntada, sia derasaziun, ses diever e sia derivanza. Latiers tutga era la cultura populara cun locuziuns, spruhs e proverbis. Collavuraturas e collavuraturs dal DRG preschentan qua en questa rubrica pleds e proverbis chattads en il DRG. Quel è dapi il december 2018 er accessibel online. (www.drg.ch)
Autura LATABLA dapi avust 2016 - Fadrina Hofmann es creschüda sü a Scuol e viva hoz darcheu cun sia famiglia quia. Ella ha stübgià scienza da medias e comunicaziun, schurnalissem e rumantsch a l'università da Friburg. Daspö 2009 è'la redactura pro "Die Südostschweiz". Ella ha publichà plüs cudeschs e diversas istorgias.
Autura LATABLA dapi october 2018 - Creschida si e stat a Vilters. Ella ha studegià pedagogia e rumantsch a l’universitad a Friburg. Gugent ha ella temp cun ses chars ed en cumpagnia, discurs, observaziun e reflexiun, musica, tschigulatta da latg, da pudair viagiar e turnar.
Autur LATABLA dapi december 2016 - Mario Pacchioli (*1981 en Surselva) ei musicist ed actur da teater. Suenter haver absolviu il seminari da scolasts a Cuera, sededichescha el cumpleinamein alla musica. Sco collaboratur liber scriva el dapi il 2011 ils “Impuls" per il Radio Romontsch. Oz viva e lavura Mario Pacchioli a Paris sco actur da teater e musicist. (infos: www.mariopacchioli.com)
La GiuRu (Giuventetgna Rumantscha) emprova da promover contacts tranter la giuventetgna da las tschintg differentas regiuns rumantschas e da la bassa. Ella porscha a giuvnas Rumantschas e giuvens Rumantschs raps, communicaziun ed agid per la realisaziun d’in project cultural rumantsch. La GiuRu è uniun affiliada a la Lia Rumantscha e po trametter quater delegads a las radunanzas generalas. Entant che la GiuRu figurescha sco uniun tetgala per las uniuns da giuventetgna localas, è la YEN la uniun tetgala da las minoritads linguisticas da l’Europa.
Autura LATABLA dapi schaner 2017 - Romana Ganzoni (*1967) es autura da Scuol. Ella lavura e viva a Schlarigna. Raquints, poesias, essais, columnas. Seis prüm cudesch cumparü in marz 2017 pro Rotpunkt, Turich, ha nom "Granda Grischun“.
pinc e provocativ: Cura che ins entra in territori rumantsch na badan ins betg che ins è uss en il territori rumantsch: Ils nums dals lieus ed ils toponims èn...
Dad Annatina Nay - Alternativ, melancolic e fin. Cun quels treis cavazins descriva la cantautura Ursina Giger sezza sia musica. Ella fagess mai musica da Heavy Metal e luvrass era...
Da Benedetto Vigne - Chantautur ladin Curdin Nicolay briglescha finalmain cun ses primalbum «Silips e furmias». Ina recensiun. Crudà en ureglia era Curdin Nicolay avant diesch onns sin la cumpilaziun...
Da Benedetto Vigne - Berna resta il center da noss mund «mundartig». Gist dus producziuns actualas ans demussan la forza superiura da la musica pop e rock bernaisa. L’ina deriva...
Da Benedetto Vigne - Ils dus albums «Pet Sounds» e «Revolver» cumpleneschan lur 50vel anniversari. Els valan sco capolavurs da la musica pop. Benedetto Vigne declera pertge.en fonoteca charezzas e...
Da Romana Ganzoni - Uossa suna rivats a Landquart. Il figl da 12 ons dumonda a la mamma, scha quist „village“ plain roba plü bunmarchada, plain marcas, plain „labels“, plain prodots...
Da Benedetto Vigne - In duo svizzer che fa furor sin tribunas internaziunalas: Ecco sco Benedetto Vigne ha scuvert en sia atgna discografia ils Klaus Johann Grobe. L’emprima giada als haja...


text:
Ils 16 da november 2002 è in di che resta a blers da Rueun en memoria. Ferma plievgia aveva chaschunà pliras bovas en la Surselva. Igl aveva pluvì da la gievgia enfin la sonda – en tut bun 400 liters per meter quadrat. En tschintg vischnancas da la Surselva avevi dà fitg grevs donns. Bovas avevi dà a Trun, Schlans, Pigniu, Tersnaus ed a Rueun. Tranter auter eran duas punts vegnidas devastadas ed ils trajects da la Viafier Retica eran vegnì inundads. Morts n'avevi per cletg betg dà.
Las bovas da la ual da Valdun
A Rueun eran gist duas bovas vegnidas giuadora quest di. L'emprima da mezdi e la segunda enturn las 4 il suentermezdi. Tschertas chasas avevan stuì vegnir evacuadas – en tut eran 70 persunas pertutgadas. Il quartier da s. Clau era vegnì curclà da la bova. Oz è Rueun protegì cun rempars da 300 meters lunghezza e bun 10 meters autezza. Ils rempars èn marcants per il maletg da Rueun e regordan anc oz vid la catastrofa da natira.
3 anghels pertgiraders
Suenter che l'emprima bova era vegnida avevan ins entschet a rumir cun excavaturs per ch'ì na dettia betg inundaziuns. Lura è dentant ina segunda bova pli gronda e pli ferma vegnida. Per trais dals maschinist era l'alarm vegnì memia tard e la bova aveva serrà els en lur maschinas. In dad els era Paulo Marques Rodrigues che nus avain visità avant 3 onns:


text:
Procura publica
Sennhofstrasse 17
7000 Cuira
Voss champ d'incumbensas: Tar la Procura publica a Cuira cooperais Vus ad inquisiziuns penalas, protocollais interrogaziuns e redigis differentas actas giuridicas e disposiziuns. Sut la direcziun d'ina procuratura publica u d'in procuratur public elavurais Vus surpassaments tenor las prescripziuns dal Cudesch da procedura penala svizzer. Las lavurs da secretariat multifaras tutgan medemamain tar Vossa activitad. Vus collavurais stretgamain cun differents uffizis e posts da servetsch sco er cun diversas dretgiras.
Voss profil: Vus avais absolvì ina scolaziun fundamentala da commerzi (scola commerziala u emprendissadi mercantil) ed avais intgins onns experientscha professiunala. Vus avais ina fitg buna expressiun linguistica (tant en scrit sco er a bucca) en tudestg e da preferenza er en talian ed ina conduita irreproschabla. Vus appreziais l'independenza ed essas ina persuna fidada e speditiva. Abilitad da lavurar en in team, discreziun, flexibilitad ed ina gronda abilitad da supportar squitsch cumpletteschan Voss profil. L'utilisaziun segira dals programs da computer usitads sa chapescha da sez per Vus. Enconuschientschas d'autras linguas èn giavischadas.
Grad d'occupaziun: 80–100 %
Cumenzament da la lavur: 1. da schaner 2022 u tenor cunvegna
Lieu da lavur: Cuira
Termin d'annunzia: 30 da settember 2021
Persuna da contact: Maria R. Patricelli, telefon 081 257 25 54, maria.patricelli@sta.gr.ch


text:
Postribol
On postribol (anca casin, bordeleri o bordell) a l'è 'n loeugh deputaa a l'esercizzi de la prostituzion, consideraa de solit pussee segur del lavorà in strada.
LegalitàModifega
I bordell a hinn legal in Pajes compagn de la Germania, de l'Austria, de la Svizzera, de la Grecia, di Pajes Bass e del Belgi e hinn ampiament toleraa in Pajes comé la Cechia e la Thailandia. In la pupart di Stat Unii la prostituzion a l'è vietada, ma in d'ona quaj contea del Nevada a l'è legal e gh'è di bordell.
In Giappon la prostituzion a l'è vietada ma per prostituzion se intend domà la penetrazion, donca gh'è di servizzi, ciamaa Soapland, che servissen formalment per fàgh el bagn ai sgent che ghe vann.
In del mond islamegh domà Tunisia, Turchia e Bangladesh, ma domà cont i donn, gh'hann di casin legaj.


text:
Lingaz rumanc
L rumanc ie l lingaz ladin rujná tl raion di Grijons tla Svizra. La tradizion scrita dl rumanc met man tl 16eisem secul; la sburla prinzipala vegn da la Reforma (y da la Contrareforma) y da la intenziun perchel da ti fé avei a la jent na letura de utl moral te sie lingaz.
L'om politich dla Engiadina Auta Gian Travers à scrit l prum document rumanc che an conesc: l'ann 1527 àl adorè l lingaz dla oma per n scrit de defenura politica vegnuda publicheda te forma de manoscrit. Les prumes publicazions stampedes per rumanc é vegnudes fora dl 1552: N catechism y n abezé per l'Engiadina Auta. L'autur é Iachiam Bifrun, notar a Samedan. Puec agn plu tert (1560) àl fat la traduzion dl Nuef Testament (idiom puter). L lingaz é strument per la religion.
N gran suzes à abù dantadut does publicazions: "Il vêr sulaz da pievel giuven" (La dreta aorela curta per jent joena, 1611), che é vegnù publiché ciamò 12 iadesc per rumanc, 11 iadesc per todesch y 7 iadesc por talian. Gran reson à ence abù la "Consolaziun dell'olma devoziusa" (Consolazion dl'alma dota, 1690), n liber de orazion catolich con cianties che vegn en pert ciantedes ence encuei ciamò. L liber é vegnù publiché 11 iadesc enchin a tl 1945.
Tres l'adoranza religiousa romagn i idioms rumanc amarscés da la desvalivanza de confescion, ruvé a n lingaz scrit unifiché n'é die a la longia nia poscibel.
Rumantsch Grischun[mudé | muda l codesc]
La vulp era puspè ina giada fomentada. Qua ha ella vis sin in pign in corv che tegneva in toc chaschiel en ses pichel. Quai ma gustass, ha ella pensà, ed ha clamà al corv: «Tge bel che ti es! Sche tes chant è uschè bel sco tia parita, lura es ti il pli bel utschè da tuts.»
Sursilvan[mudé | muda l codesc]
L’uolp era puspei inagada fomentada. Cheu ha ella viu sin in pegn in tgaper che teneva in toc caschiel en siu bec. Quei gustass a mi, ha ella tertgau, ed ha clamau al tgaper: «Tgei bi che ti eis! Sche tiu cant ei aschi bials sco tia cumparsa, lu eis ti il pli bi utschi da tuts.»
Sutsilvan[mudé | muda l codesc]
La vualp eara puspe egn’eada fumantada. Qua â ella vieu sen egn pegn egn corv ca taneva egn toc caschiel ainten sieus pecel. Quegl gustass a mei, â ella tartgieu, ed â clamo agli corv: «Tge beal ca tei es! Scha tieus tgànt e aschi beal sco tia pareta, alura es tei igl ple beal utschi da tuts.»
Surmiran[mudé | muda l codesc]
La golp era puspe eneda famantada. Cò ò ella via sen en pegn en corv tgi tigniva en toc caschiel ainten sies pecel. Chegl am gustess, ò ella panso, ed ò clamo agl corv: «Tge bel tgi te ist! Schi igl ties cant è schi bel scu tia parentscha, alloura ist te igl pli bel utschel da tots.»
Puter[mudé | muda l codesc]
La vuolp d’eira darcho üna vouta famanteda. Cò ho’la vis sün ün pin ün corv chi tgnaiva ün töch chaschöl in sieu pical. Que am gustess, ho’la penso, ed ho clamo al corv: «Che bel cha tü est! Scha tieu chaunt es uschè bel scu tia apparentscha, alura est tü il pü bel utschè da tuots.»
Vallader[mudé | muda l codesc]
La vuolp d’eira darcheu üna jada fomantada. Qua ha’la vis sün ün pin ün corv chi tgnaiva ün toc chaschöl in seis pical. Quai am gustess, ha’la pensà, ed ha clomà al corv: «Che bel cha tü est! Scha teis chant es uschè bel sco tia apparentscha, lura est tü il plü bel utschè da tuots.»


text:
Aix-en-Provence
Aix-en-Provence l'è 'na citadìna franséza de la regiù Provence-Alpes-Côte d'Azur, endèla Frància meridiunàla. L'è capolöch de tré cantù: Aix-en-Provence-Centre, Aix-en-Provence-Nord-Est e Aix-en-Provence-Sud-Ouest e del circondàre (arrondissement) de Aix-en-Provence
La fà part del dipartimènt de le Bouches-du-Rhône del qual l'è 'na sotaprefetüra.
La g'ha 'na popolasiù de 140 684 abitàncc[1], dato agiurnàt al sginer 2011.
El sò teretóre el g'ha 'na superfìce de 186,08 km² e 'l và de 'na altèsa mìnima de 73 méter a 'na altèsa màsima de 511 méter s.l.m. L'è sitüàt a 'na trentìna de chilòmetri a nordèst de Marsìglia.
Evulusiù demogràfica[Modifega | modifica 'l sorgent]
Abitàncc censìcc
Riferimèncc[Modifega | modifica 'l sorgent]


text:
La lejenda: I SalvánsLa lejenda l'à tol ite n gran pert la cultura ladina. La jent che vivëva nlouta nte le val ladine l eva i Salváns, parons dei bosć, e le Anguanes, ële mitiche che stëva ulache l eva liec e fontanele de iega. Drio a chël che conta la lejenda, chëste figure, gaierte de la liberté che i ava e restier a se arvejené a la jent che scomenciáva a se fè su cesa nte chëste val, mefo velch outa i se lasciáva ntëne e i damanáva de sté a sue condizion. Se conta che nt'Andrac, paisc da Fodom, n bacan s'ava nconté co na jovena mei cugnisciuda davántvia, l'eva fia de Salváns, e l se nnamora de sta bela tosa; dëla la nconsent del maridé ma a pato che dël l no damane mei a dëla o a de autri chël che l eva l suo inom. Dëla s'ava lascé batié e spo i doi nuic i à vivëst a la longia n armonia, finché l om, curious de savei ci inom che l'ava sua fëmena, l é vegnù al savei. Ntel sentì clamé il suo inom, dëla l'à mossù arbandoné la fameia e tourné su le mont n braglan; demè co l eva la sëra de la sabeda la tournáva a pone ju i suoi fioi, ma zenza di parola al om, fintánto che l'é sparida del dut.
Elemenc de architetura: La stua e la cesadafuochChësta l'eva una de le tánte lejende che i contáva ai tosac nte stua, cánche chi de fameia i ava chël cin de temp da sté fora dal laour. La stua l'é na ciauna che l'eva nte vigni cesa ladina, l self plu douré e plu comedo de duta la cesa: chilò se marenëva, se paussáva, le ële fajëva da filé, luoch de festa e de doi ciacole co la jent che vegniva a saludé. L eva ence ulache se periáva e se dijëva l rosare per i morc. I ladins da Fodom e de le autre val de le Dolomiti, compagn a chi che vivëva su per le mont del Sudtirol, i à da tres spartì fora chëla che l'eva la cesadafuoch, ulache se cujináva, e la stua sciaudada ite dal fornel de mur.
La cesadafuoch l'eva n self dut fat de mur, neigher dal folum ajache l fuoch l eva a vista, con souravia na fana tacada nte na moronela che vegniva dal celour ju. Valgune banchëte da sté sentei prò l fuoch a cujiné, fane e massarie tacade su per i parei, le condle de ram luster da la iega, su na corona i piac e i cazuoi fac de len dourei per mangé.
La poura dal fuoch l eva grana nlouta, percieche se l tacáva l ruáva nten atimo a ciapé duta la cesa, fata per la maiou pert de len, e l pericol l ruáva nfin a le cese damprò e al paisc ntier. Grana l eva difati la devozion per San Florián, desmostrada da na tradizion de icone che l tol ju ntánt che l curisc le flame co la iega.
Per chëst, ma ence per no avei fum o tof per cesa, la cesadafuoch no n ava gnánca n usc deberiada co la stua, sciaudada nveze dan fornel saré ite, fat de mur, de forma torona con dintournvia n bánch de len e de soura n let de breie per se poné ju al ciaut.
La stua, che col temp la deventa tres de plu la ciauna per i momenc da sté auna a la fameia o a la jent del paisc,la se abelisc e la deventa tres plu de valuda, nflorada de len e de bec. Damprò al fornel na taola e n bánch, l canton col Crist e le soeje dei Sánc, na ora da mur e velch foto de berbisc e mëde de temp ncornijade de breia laora fora, n seglel per se segné ite pruma de jì fora da porta.
Damprò a la stua, n usc l porta nte stangort , na picola ciauna ulache dormiva chi plu de temp e le ële coi tosac; nflorada de len e sciaudada dal fornel ajache n parei l eva deberiada.
Mefo verscio la fin del Votcënt rua l fegolé nte le cesedafuoch da Fodom, n pas verscio la modernizazion e che va a mudé l vive nte le cese de la jent da mont.
Vestiario: L mesalana e l guánt da fodomaCoscita la viaggiatrice Amelia Edwards, a passé per Fodom, scrivëva ju ntel suo diario del guánt vestì da le ële del luoch, l mesalana: "I ciapiei i é compagn de chi dei ëi e decorei coi medemi ornamenc. Le gonele i é de desferenc colour dal vërt scur al blef o neigher e i toma ju n strente faude, someia chële dei kilts, le scomencia bele da sot le spale nju, nsomeia n elegánte sach; i corpeti, giouris davántsu, i é ornei de stofa rossa. Chëst guánt l deventa ncora plu carateristego da la forma de le manie de la ciamëja, de tëla bláncia strente a la conogla ma che le se gioura a sbuf su per l brac; l dut laoré ju con fazolëc colour ros ciaro o sel, de coton desegné, liei ntourn al col".
Chëst vegle guánt de le ële da Fodom l é sté douré nfin a la pruma viera mondial, gauja l suo ester pesoch e scomedo l é sté arbandoné e sostituì col guánt da fodoma, ncora ades vestì ntei dis de la tradizion.
A desferenzié l guánt da feste con chël douré i dis da laour l eva le stofe e i colour del guánt, ma souradut i ornamenc e ci che jiva pro. Da feste vegnivà douré na colana de corei (corei dal bon), che somiëva che la cialëssa soura l col da vigni mel, l eva ciolada auna da na clup de arjent ulache vegniva ju na medaia de or o d'arjent; se portëva ence laprò na longia moronela, tres de arjent, outada plu viadesc ntourn al col e ulache vegniva taché na cëra co na picola requia o la memoria de na persona manciada. I ciaveis i vegniva tachei su con trëce, che no girava dut ntourn la testa ma i eva tacade jape la testa, fisciade con spilons de arjent, co la testa torona (gujele) o plata (curarece).
Chisc ornamenc i eva i medemi per l mesalana e l guánt da fodoma. Compagna l é ence la ciamëja bláncia con de biei bec, l fazolët de tánc de colour, le ciauze dai stoi (de lana de cesa laorade a maia grossa coi stoi blánc e neigri), la gonela sot rossa. Chël che se muda del dut dal mesalana al guánt da fodoma l é la gonela, no plu plena de faude davosù ma nfizada al bust sot la schëna e no plu puoch sot le spale. L corp de la ëla col guánt da fodoma l ciapa na forma, a desferenza de la gonela del mesalana che la curiva via dut.
L guánt da fodoma l ava na bela gonela neigra, co na auzëta e n bel our fat su, l bust da d'inviern co le manie ornade de velù, chël da d'isté zenza manie e co la ciamëja bláncia plena de bec e ricami, i gurmiei de sëda e de satin colorei e lustri, o fac de lana neigra coi ciof. Le vëte del gurmel fate de sëda ciolade davántvia, a mán dërta se le ële i eva maridade, a mán ciámpa per chële autre: chëst, auna col colour del cordin che sarava ite l davántsu de la ciamëja che l eva ros per le ële no maridade e vërt per le maridade, l eva un dei puoc sens che fajëva ntëne l status de la ëla.
L fazolët fat de lana a ciof l vegniva fat su a mez, mpoié su le spale e ciolé davántsu con n pontapeto.
Davò la viera l ciapel se muda: ven metù su na pluma de struz coche l eva la moda ampezana, co na vëta neigra de sëda che gira dut ntourn e che ven dopla ju per la schëna: la pluma, plu picola de chëla che i ava su i ciapiei de Ampëz coscita che la se adate meio al guánt scemple che l eva chël da fodom, somiáva che la vegniva touta via cánche la ëla se maridëva.


text:
Virginie Masserey ha avertì ch'i restia en il fratemp impurtant da sa laschar testar. Era cura che las cifras sa reduceschian haja num da far tests, ha la manadra da la controlla d'infecziuns dal BAG ditg.
Ella ha era ditg che tests svelts sajan tar gnieus da l'infecziun ina nova pussaivladad per chattar ora – tgi che saja infectà e tgi betg. Era en chasas d'attempads sajan quests tests svelts bain adattads.
Plinavant ha Masserey infurmà, che la situaziun sin las staziuns intensivas saja sa schluccada in zic. Intgins chantuns sajan dentant vinavant sut squitsch.
Differenzas regiunalas
Il manader da la taskforce Covid-19 Martin Ackermann ha ditg, ch'els quintian d'avair mintga duas emnas mo pli la mesadad dals cas. Quai mussia il svilup da las duas davosas emnas.
Il pli ferm sajan las cifras idas enavos en la Svizra romanda, ils chantuns là hajan dentant era prendì dapli mesiras. En intgins dals auters chantuns saja dentant perfin da vesair in svilup cuntrari.
Contact tracing funcziuna
Uscheditg che las cifras restian sin l'aut nivel actual na saja betg da temair per il contact tracing, ha manegià Rudolf Hauri, il president dals medis e da las medias chantunalas. Sch'ils cas da corona s'augmentian dentant puspè, vegnissan il contact tracing ed il sistem da sanadad puspè als cunfins. Era en vista a las temperaturas bassas e dapli glieud cun grippa, na sajan las cifras da corona stabilas nagina raschun per daventar luc.
Accidents da skis
Sin la dumonda d'in schurnalist, sch'ils ospitals sajan era pronts sch'ils accidents da skis s'augmentian, ha Hauri manegià ch'els sajan en principi preparads, cunzunt en las regiuns da skis. Cun esser attent uss e gidar ch'ils cas sa reduceschian vinavant, lura possian era quintar da pudair ir cun skis l'enviern, ha ditg il president dals medis chantunals.
Las cifras dals 24 da november
Il mardi ha l'Uffizi federal da sanadad BAG annunzià 4'241 novs cas dal coronavirus. La media da set dis è uschia tar 4'289, quai èn 24 pertschient damain che l'emna passada. Il trend mussa il mument engiu.